BGIB BULETINA 42. zk.\nBGIB BULETINA 42. zk., 2016 azaroa\nAutobabes- eta/edo ihes-planak tresna erabilgarriak dira, ez soilik tratu txarretatik ateratzeko lehen pausoak eman dituzten emakumeentzat, baita gairen bati buruzko informazioa jasotzeko lehen edo bigarren mailako edozein laguntza-zerbitzutara edo -baliabidetara jotzen dutenentzat ere, baldin eta hautematen edo susmatzen bada indarkeria jasaten ari dela.\nBabesgabetasun hori hobetzen saiatzeko,\ngero eta gehiago egiten dira autobabes-planak. Erabiltzailearekin eta zerbitzuko\nedo baliabideko profesionalarekin batera egin ohi dira.\nBehin eta berriz esaten da erabiltzaileari indarkeria motaren bat jasaten ari den galdetu behar zaiola, berak esan arte itxaron gabe; horrela, lehen neurriak hartzen eta autobabesez hornitzen has daiteke.\nAuzogunean eta inguruan egon daitezkeen aliatuak identifikatzea: senideak, lankideak, lagunak...\nArriskuan dauden emakumeei aukera hau eskainita, horretarako prest daudenek aukera handiagoa izango dute erasorik jasaten badute hartatik arrakastaz edo hobeto atera ahal izateko.\nZenbaitetan, zaila izan daiteke, informatzeko soilik edo tratu txarren arazoari heltzeko helbururik gabe etorri bada, emakume batek profesionalarekin prebentzioan lan egiteko erabakia hartzea, baina arriskuan dauden emakumeei aukera hau eskainiz, horretarako prest daudenek aukera gehiago izango dute erasorik jasaten badute arrakastaz edo hobeto atera ahal izateko.\nLaguntza osoa jasotzeko prozedurak\n7/2016 Instrukzioa, Estatuko Segurtasun Idazkariarena, protokolo berri bat ezartzen duena genero-indarkeriaren arrisku-mailaren polizia-ebaluazioa egiteko (1/2004 Lege Organikoa) eta biktimen segurtasuna kudeatzeko\nInfomaltrato. Informazio sakona ematen du biktimentzat/ biktima izan direnentzat\nBGIB · ovgb.bgib@bizkaia.eus · Ugasko Bidea, 3, 2. solairua (Plaza Eraikina), 48014 Bilbo.


TopatuFest jaialdia ospatuko dute urtarrilaren 27an - Mondraberri\nEgun osoko egitaraua gaztetxean\nTopatuFest jaialdia ospatuko dute urtarrilaren 27an\nElkarrizketatua: Maddi Ane Txoperena / Elkarrizketatzailea: Hasier Larrea / Argazkia eta kartelak: topatu.eus / 2018ko urtarrilak 19, ostirala\nPasa den urteetan Gasteizko Gaztetxean antolatu ondoren, aurten Arrasateko Gaztetxean ospatuko da TopatuFest jaialdia. Topatu gazte proiektu komunikatiboko eta Arrasateko Gaztetxeko kideek bat egin dute egitasmo hau aurrera ateratzeko, eta goizetik gauera arte iraungo duen egitaraua antolatu dute, komunikazioaren inguruko tailer, mahai-inguru, bazkari eta kontzertuekin.\nKaixo, kontaiguzu pixkat zer den Topatu.\nTopatu Euskal Herriko gazteen proiektu komunikatiboa da, fisikoki webgune itxuran aurkeztua. 2010ean sortu zen Gaztesarea proiektu komunikatiboaren itxierak utzitako hutsunea betetzeko asmoz. Gazte mugimendutik sortutako komunikazio tresna denez gero, gazteengandik gazteentzako egiten den ekimena da. Hasieran webgune xume bat zena garatuz joan da denborarekin. Gaur egun albisteak, elkarrizketak eta batez ere bideoak aurki daitezke bertan: erreportajeak, elkarrizketak, dokumentalak...\nNola funtzionatzen du Topatuk?\nEgunerokotasunean lan talde motor batek kudeatzen dugu, baina azken urteetan geroz eta parte hartzaileagoa izaten saiatzen ari gara. Azken finean gazte mugimenduaren tresna oso baliagarria da, eta interesgarria iruditzen zaigu gazte ezberdinek bertan parte hartzea. 2016ko abenduan Barañainen eman ziren Gazteraiki topaketetatik abiatuta, eskualdez eskualde eta herrialdez herrialde kontaktu ezberdinak egiten dihardugu, proiketuan kolabora dezaketen gazteen sare bat sortu asmoz.\nZer-nolako ekarpena egin dezake Topatun kolaboratu nahi duen gazte batek?\nGazteok ekarpen desberdinak egin ditzakegu: informazioa, agendarako ekitaldiak, bideoak zein argazkiak bidali, gairen bat jorratzeko erreportajea egitea proposatu, iritziak plazaratu, blogari bezala parte hartu ... Ekarpen guzti hauek dira aberasgarri eta beharrezkoak.\nNola egiten du aurrera proiektu komunikatibo honek?\nTopatu bazkidetzan oinarritzen da. Gaur egun 200 bazkide inguru ditugu. Udazkenean bazkidetza gehiago lortzeko kanpaina abiatu genuen, "Bagara, elkarrekin gara" lelopean. Horretaz aparte, kanpo zerbitzuak ere eskaintzen ditugu. Adibidez, komunikazio tailerrak antolatzen ditugu, bideoak zein diseinuak egiteko enkarguak jaso... Urtean zehar jaialdi bat antolatzen saiatzen gara, Arrasaten egingo den TopatuFest, adibidez.\nZe helbururekin egiten duzue jaialdi hau?\nAlde batetik proiektua ezagutzera ematea da nahi duguna. Webgune batez ari garenez, askotan egiten dugun lana ez da oso ikuserraza, eta beraz beharra daukagu kalera atera eta ezagutzera emateko. Aurreko urteetan Gasteizko Gaztetxean antolatu dugu TopatuFest, eta aurten Arrasateko Gaztetxeko kideekin hitz egin eta ateak zabaldu zizkiguten bertan antolatzeko. Gainera, herriko, bailarako zein Euskal Herriko jendearekin harremana egiteko aukera emango digu egitasmo honek, eta hori garrantzitsua da guretzat.\nKomunikazioarekin lotutako beste hainbat proiektu hauspotzen ere badiharduzue...\nBai, dokumentalak egiten hasi ginen duela urte batzuk. Lehena 'Tximeletak' izan zen, ondoren etorri ziren 'Arrakalak' eta 'Gure kabuz hala hil'. Aurten buru-belarri gabiltza Blai Gazte Telebistarekin. Justu pasa den igandean publikatu genuen lehenengo saioa, Mahai Gainera izeneko mahai ingurua. Hasierako asmoa lau saio sortzea izan zen, eta momentuz bi saiorekin hasiko gara: mahai ingurua bata eta umorezko albistegia bestea. Musikari gazteak protagonista izango diren saio bat prestatzen gabiltza orain. Laugarren saioa fikziozko zerbait egitea izango litzateke, baina lan dezente eskatzen duenez aurreragorako utziko dugu.\nBeraz, produkzio fasean aurkitzen da Blai Gazte Telebista.\nHori da. Proiektu honekin ere komunikazioan aritzen diren leku ezberdinetako gazteak elkartzen saiatzen gabiltza, beraiei ere holako egitasmoetan saltseatzeko aukera emateko.\nTopatuFest izenak jai giroa iradokitzen du, baina ezin ahaztu egitaraua mardulagoa dela.\nGarrantzia eman nahi izan diogu egitaraua goizetik egiteari. Komunikazioa gogoko duen jendeari eskaintza bat egin nahi genion. Kartelgintza eta bideogintza lantzeko tailerra antolatu dugu 11:00etan, eta 13:00etan mahai inguru bat egingo dugu "Zertarako komunikatu?" izenpean. Herri komunikabide ezberdinetako kideak gonbidatuko ditugu, komunikazioaren eta herri komunikabideen garrantziaren inguruko hausnarketa bultzatzeko. Ondoren bertako produktuekin egindako herri bazkaria egingo dugu gaztetxean bertan, Eren da jan-eko elikagaiekin. Bazkariko tiketak 8€an eskura daitezke Jaizale tabernan, edota topatu@gmail.com helbidera idatzi ezkero.\nBazkal ostean Silvio eta Rodrigez Soraluzeko bikotea izango dugu taula gainean, eta iragarri digute jada sorpresaren bat edo beste ekarriko dutela. Herrian zehar karropoteoa burutuko dugu arratsalde-iluntze aldera, eta bukatzeko Autobus Magikoa eta Erokomeriren kontzertuak eta parranda egongo dira gaztetxean. Gonbidatuta zaudete guztiak!


Okerren dauden auzoetarako plan sozial bereziak diseinatzea, laguntza-funtsak handitzea, ostalaritzarako plan bat aztertzea eta gabonetako afekzioak aztertzea proposatu du koalizioak\nAlkateak bere hauteskunde-programako neurriak, Espainiako Itzulia (40.000 euro) edo Gabonetako argiak (156.000 euro) kasu, diru publikoarekin ordaindu nahi ditu, Covidaren aurkako borroka lehenetsi ordez\nEH Bilduren udal taldeak Enrique Mayaren kudeaketaren balorazio oso kritikoa egin du, eta, besteak beste, honakoak aipatu ditu: Covid Batzorde Berezian oposizioak proposatutako gaiak eztabaidatzeari uko egitea, Nafar Gobernuak pandemia geldiarazteko neurriei alkateak egindako kritika funsgabea, eta gobernu-taldeak Covid krisiarekin egiten ari den kudeaketa okerra. "Arduratuta gaude Mayaren kudeaketak gero eta antz handiagoa duelako Isabel Ayuso Madrilen egiten ari den kudeaketarekin. Alegia, gaizki kudeatu, oposizioa deuseztatzen saiatu, erakundeen arteko liskarra sustatu, eta hau guztia helburu bakarrarekin: egungo egoera larrian duen erantzukizuna ezkutzatzea. Ez dezagun ahaztu Iruñea estatuan daturik okerrenetakoak dituen hiria dela.\n"Covidaren aurrean apustu zintzoa egin behar du Udalak eta oinarrizko hiru baldintza bermatu: herritarrei tresna eraginkorrak eskaini birusaren hedatzea errazten duten egoerak saihesteko (pilaketak edo baliabiderik eza kasu), detekzio-mekanismo goiztiarrak bultzatu eta laguntza funtsak handitu okerren dagoenari arreta egokia emateko", dio koalizio subiranistak. "Horren ordez, Enrique Mayak interes handiagoa du Nafarroako Gobernuarekin konfrontazio zuzenean aritzeko, haien neurriak kritikatuz baina alternatibarik eskaini gabe, Udalean oposizioaren proposamenak boikoteatzen dituen bitartean, laguntza planak gaizki kudeatuz, hala nola merkataritzarako, kulturarako edo ostalaritzarako bonuak, eta irtenbide polizialak lehenetsiz inbertsio soziala handitu ordez", hausnartu du EH Bilduk.\nBaina, gainera, Covidaren krisi betean gauden honetan alkatea pandemiarekin zerikusirik ez duten eta bere hauteskunde programan zeuden neurriak diru publikoarekin finantzatzen aritu da. Hala nola, Espainiako Itzulia (40.000 euro) eta Gabonetako argiak (156.000 euro). Azkenik, krisi testuingurua probestu du oso eztabaidagarriak diren erabakiak hartzeko, indarkeria sexistaren aurkako kartelak kentzea edo ikastetxe pribatu bateko familiak lehenestea El Vergel adineko pertsonentzako egoitzako erabiltzaileen aurrean, besteak beste.\nAuzokako Plan espezifikoak, Ostalariekin lan-saioa eta Gabonak prestatzea\nKoalizio soberanistak proposamen bat aurkeztu zuen joan den urriaren 14an, ostiral honetako Covid batzordean hiru gai eztabaidatzeko: auzoetako hedapen datuen azterketa zehatza, bakoitzari egokitutako estrategiak ezartzeko; ostalaritza elkarteetako ordezkariekin bilera bat, balizko udal estrategiak eta laguntzak ebaluatzeko; eta, azkenik, lan proposamen bat, Gabonak nola prestatu erabakitzeko. "Bada, eskuineko hirukoak uko egin dio proposamen horietako bat bera ere bilerako gai-zerrendan sartzeari, atzo arte jakinarazi gabe eta bere eskumenak gaindituta; izan ere, Osoko Bilkuraren Araudiak berak, informazio-batzorde honen funtzionamendua arautzen duenak, oposizioko taldeei gaitasuna ematen die gai-zerrendan eztabaidarako puntuak sartzeko", salatu du EH Bilduk.\n"Batzorde hau oposizioko babesarekin soilik eratu zen, eta bere helburua Iruñean pandemiaren aurka borrokatzeko neurriak proposatzea, eztabaidatzea, aztertzea, adostea eta sustatzea da, epe ertain eta luzera, elkarlanean, Covidari ahalik eta eraginkortasun handienarekin aurre egiteko", esan du koalizioak. "Hala ere, badirudi Mayaren gobernu taldeak organo horren papera boikoteatu eta gutxiestu nahi duela, aldebakartasunetik eta inposaketatik erabakiak hartzen jarraitzeko, gainerako alderdien proposamenak mespretxatuz eta Gobernuaren neurrien aurkako doako kritika eta erakundeen arteko liskarra lehenetsiz", hausnartu du EH Bilduk. Hala eta guztiz ere, koalizio subiranistak iragarri du Covid batzordean eztabaidarako proposatutako hiru ekimenak defendatzen jarraituko duela, eta "herritarrek, auzoek edo gizarte sareak egindako proposamen guztiak foro honetara eramaten" jarraituko duela, Udalak ekimena har dezan.


EDE Taldea, greba eskubidea urratzegatik zigortua\nEpaiak greban dauden ST3ko langileak ordezten bukatzera eta kalte ordain bat ordaintzera behartzen du.\nZigortuen artean Ostargi Elkartea eta Bilboko Gotzaindegia ere aurkitzen dira.\nST3 Elkarteko langileak (EDE Taldearen parte direnak), greba mugagabean 11 aste baino gehiago daramate. Epaitegi batek EDE Taldea zigortu du langileen greba eskubidea urratzeagatik, eskirolajea egiteko eta grebaren efektuak murrizteko asmoz beste enpresak kontratatu baitzuen.\nEpaitegiak Ostargi Fededunen Elkartea zigortu du ere, EDE Taldearen parte delako eta talde bera kontrolatzen baitu. Bilboko Gotzaindegia ere zigortua izan da, greba zela eta ST3 elkartearekin zuen kontratua hautsi baitzuen. Epaiak dio Gotzainegiak EDE Taldearekin harreman berezi bat duela.\n“Hainbat epaiek enpresa talde baten aurrean gaudela diote”, aipatu du CNTk. Hainbat urteetan mehatxuak jasan ondoren, 2017an hartzekodunen lehiaketan sartu zuen, “nahi ez zituen langileak alde batera uzteko asmoz”. ST3 Elkarteak, batez ere EDE Taldeko beste enpresentzat lan egiten zuen eta hori dela eta, erakunde anarkosindikalistaren ustez, “lehiaketan sartzeko baldintzak sortu zituen, oraindik martxan dagoen prozesua”.\nCNT sindikatutik “epai honek inflexio puntu bat izatea espero dugu”, EDE Taldeko arduradunek langileen eskubideak errespetatuz jardun dezaten, adierazi du, “ST3ko langileak taldean birkokatuz”. Ebazpen hau, lehenago izan diren beste batzuekin batera, “bere burua sozialtzat duen eta gizarte eraldaketa hitzarekin ahoa betetzen zaion erakundea lotsatu beharko litzateke”, CNTren iritziz.


11:54, 13 Azaroa 2007(e)ko berrikuspena (kodea ikusi)\n(→Ikasleak, irakasleak eta euskaltegia bera ebaluatzeko aribideak.)\n11:55, 13 Azaroa 2007(e)ko berrikuspena (kodea ikusi)\n692. lerroa: 692. lerroa:\nArtikulu honetan zehar EKPren diseinurako hainbat irizpide aipatu ditugu. Laburbil ditzagun azkar-azkar:\n:*EKP lan-tresna da, arian-arian aztertu, berrikusi eta ebaluatu beharko duguna. Ebaluazio horren ondorioz, detektatutako beharrak eta arazoak soluziobidean jarri ahal izateko, EKPri beharrezko aldaketak egingo zaizkio. Tresna horrek, beraz, euskara irakatsi eta ikasteko prozesuak aztertu eta interpretatzeko markoa eskaini behar du.\n:*EKPk euskaltegiko irakasleek eguneroko hezkuntza-praktikan darabiltzaten jarduerak jaso behar ditu, errealitatearekiko lotura mantenduz. Halaber, aurreko puntuan esan bezala, praktikan hartutako erabaki didaktikoak aztertu eta hobetzeko bidea eskaini behar du.\n:*EKPk euskaltegiko irakasleen prestakuntzari eragiteko balio du, teoria eta praktikaren gaineko hausnarketa bultzatzea ahalbidetzen baitu, gabeziak detektatuz eta hobetze-bidean jartzea ekarriz.\n:*Aurreko guztien ondorioa dugu, beraz, EKPren idazketa eta elaborazioak ez erantzutea bakar-bakarrik behar burokratikoari. Izan ere, harantzago doa bere potentzialtasuna: ikerketara bideratutako irakaskuntza-paradigma bat gauzatzeko ahaleginari eragin behar dio era askotako prozesuak bideratzeko marko orokor, malgu eta ireki gisa ikusita.\n11:55, 13 Azaroa 2007(e)ko berrikuspena


Eskariak ordainketa jaso eta 24 orduren buruan prozesatuko dira.\nOrdainketa : dendan ordaindu dezakezu eta baita Paypal bidez ere. edo banku txartela, biltegian jasotako aginduak izan ezik, dirua edo kreditu edo zordunketa txartelarekin ordaindu daitekeena.\nMezularitza : bidalketak aukeraren arabera egiten dira bezeroarengandik:\n1.- Via MRW-tik. 24 / 48h zerbitzua da eta ohikoa da erosketa lanegunetan 16: 30ak baino lehen egiten baduzu, hurrengo egunean jasoko duzula (Penintsulan). Baina kanpoko faktoreak direla eta, ezin dut ziurtatu beti horrela izango denik.\n2.- Via Mondial Relay. Zerbitzu motelagoa da. Baina askoz ere zerbitzu merkeagoa da. Aukeratu zure etxetik gertu dagoen establezimendu batean jasotzen baduzu (merkeagoa da eta zuzenean zure etxera ere entregatzen du).\nBaieztapen elektronikoa : ez baduzu mezu elektroniko bat baieztatzen. erosketa, ziurrenik zure helbide elektronikoa oker idatzi duzu. Hala bada, info@meya.es helbidera idatzi dezakezu zure eskaeraren bukaera egokia baieztatzeko.\nEgiaztatu bidalketaren datuak behar bezala sartu dituzula. Bestela, eta paketea galtzen bada, ezin gara erantzule.\nPackaging : eskaera guztiak paketatuta daude, ez dezaten. inolako kalterik egin gabe, merkantzia hartzailearengana iristen dela gure lokaletatik irten zen moduan egiten ahalegintzen gara.\nJarraipen kodea : Behar baduzu, deskarga dezakezu webgunea. Hala ere, sistema automatizatuak zure helbidera bidaltzen du, jarraipena egin dezan.\nGaur egun penintsulara bakarrik bidaltzen dut.\nErosketarekin konforme ez bazaude, 15 egun naturaleko epea duzu paketea edozein aldaketa edo itzulera jasotzeko unetik.\nEskaera akats edo akatsen batekin iristen bada, jar zaitez nirekin harremanetan info@info.es posta elektroniko bidez. .\nItzulketa kostuak erosleak bere gain hartzen ditu. . < / span>\nEz da aldaketarik onartuko jatorrizko ontzian itzultzen ez diren produktuetan, egoera ezin hobean eta erabilera zantzurik gabe. >\nBere egoera egiaztatu ondoren, jatorrizko erosketa egiteko erabilitako ordainketa sistema beraren bidez itzuliko dut zenbatekoa. / / span>


Zazpi hilabetetan, bigarrenez - Busturialdeko Hitza : Busturialdeko Hitza\nZazpi hilabetetan, bigarrenez\nApirileko Espainiako Gorteetarako hauteskundeen ostean gobernua eratu ez dutenez, Busturialdeko 37.947 biztanle daude deituta botoa ematera.\nEspainiako Gorteetarako hauteskundeak egingo dituzte etzi; zazpi hilabetetan bigarrenak. Apirilaren 28ko emaitzekin ez dute Espainian gobernurik osatzea lortu. PSOEk eskuratu zituen boto gehien orduko hartan, eta Pedro Sanchezek ez zuen gobernurik eratu. Izan ere, ez zen beste alderdi politikoekin akordioetara iritsi.\nDomekan berriro hautesmahaietara deitu dituzte herritarrak. Lea-Artibai, Mutriku eta Busturialdean, hauteskunde egunaren aurreko hausnarketa egin beharko dute bihar, eta etzi 63.803 biztanle izango dute botoa emateko eskubidea. Busturialdean, berriz, 37.947 dira boto eskubidea daukatenak. Lea-Artibain, 21.623 herritarrek eman ahalko dute botoa, eta 4.233 biztanlek Mutrikun.\nOrain dela hiru urteko emaitzekin alderatuta, apirileko hauteskundeetan alderdi abertzaleek gora egin zuten eskualdeotan. EAJ izan zen alderdirik bozkatuena; Busturialdean EH Bildurekiko alde nabarmenagaz, eta Lea-Artibai eta Mutrikun, berriz, boto gutxi batzuengatik.\nBusturialdean 13.414 boto eskuratu zituzten jeltzaleek, eta 7.608, berriz, koalizio abertzalekoek. Lea-Artibain eta Mutrikun, ostera, jeltzaleak 7.520 botogaz nagusitu ziren, eta EH Bilduk 7.335 boto eskuratu zituen.\nHirugarren alderdi bozkatuena, 2016eko hauteskundeetan gertatu legez, Elkarrekin Podemos izan zen.\nNabarmentzekoa da apirileko hauteskundeetan EH Bildura bueltatu zirela orain hiru urteko hauteskundeetan Elkarrekin Podemosera joandako boto asko eta asko.\nLurraldez lurralde gertatu mo-dura, parte hartzea nabarmen igo zen eskualdeotan. Lea-Artibain, 2016an %33,13ko abstentzioa edukitzetik aurten %24,25era jaitsi zen, eta Busturialdean %19,22koa izan zen abestentzioa apirilean; 2016an, berriz, %27,25koa.\nZerrenda berriztuekin aurkeztu dira alderdi politiko gehienak. Hautagaiak zein euren programak aurkezteko mitinak antolatu dituzte egunotan eskualdeotako hainbat herritan. Astebete iraun duen kanpainan, boto eske aritu dira han eta hemen.\nBizkaitik, EH Bilduren Kongresurako zerrendan bigarrena da Idurre Bideguren bermeotarra; aurreko bi agintaldietan Bermeoko alkatea izan da. Roberto Uriarte bermeotarra, berriz, Elkarrekin Podemoseko Bizkaiko zerrendaburua da; lehenengoz aurkeztu da.\nBideguren Kongresurako zerrendan hautagaia izan zen apirilean, eta ez zuen behe ganbaran eserlekurik lortu. Hala, EH Bilduren Mahai Politikoak ohiko bileran erabaki zuen Bideguren proposatzea senatari autonomikoa izateko. Horrela proposatu eta izendatu zuten. Uriarte, berriz, diputatua izan da kongresuan.\nOraingoan ere, lortutako eserleku horiek eta gehiago eskuratzeko nahia eta asmoa agertu dute bateko zein bestekoek.\nEH Bilduk dio euskal herritarren eskubideak defendatzera joango direla Madrilera, eta pertsonak zaindu eta bizitza duinak eraikitzeko konpromisoa hartu du: “Herritarren beharrei erantzungo dien politiken aldeko hautua egiten dugu oraingoan ere, gure herriko gehiengo sozial langileari ongizate soziala eta eskubideak bermatuko dizkien eredua lortze aldera”.\nEuskal herritarren lehentasunak, enplegua, pentsioak, berdintasuna, hezkuntza, ekologia edota etxebizitza duina direla diote, eta hori dela Madrilen argi zabalduko duten mezua. Euskaldunen bizi kalitateari eragiten dioten kezka eta gaiak eramango dituzte Madrilera, “euskaldunen eskubideak zabaltzen dituzten eta ongizatea hobetzen duten politikak martxan jartzeko”.\nEAJk, berriz, Bizkai, Araba eta Gipuzkoa “portu onera” eraman gura ditu. Hala, autogobernuaren mehatxuei eta estatuaren zentralizazio nahiei aurre egiteko lan egingo dutela adierazi dute behin baino gehiagotan.\nIzan ere, azaldu dutenez, Espainiako erakundeen “egonkortasuna” mantentzea, “Euskadi eta autogobernua” defendatzea eta estatuko erakundeekin hitz egiten jarraitzea dira alderdi jeltzalearen asmo nagusiak. Euskal autogobernua defendatzeko “Madrildik zuzenduko ez duten ahots propio bat edukitzea” beharrezkoa dela diote.\nElkarrekin Podemosek orain zazpi hilabeteko helburu berdinak finkatu ditu. “Botoa kontzentratu” behar dela deritzo alderdiak, “erregimenaren tapoiari pultsua eutsi diezaiokeen beso bakarra dagoelako”, eta beso hori Elkarrekin Podemos alderdia dela diote.\nBusturialdeako udalerrien hautes-errolda:\nGautegiz Arteaga: 747\nErlazionatutako edukia“Ezin da historiaren erlojua atzeratu bipartidismoaren garaira”“Egiten duguna esaten dugu, eta esaten duguna egin”“Euskal haserrea ezin da etxean gelditu”


Dieta osagarriak aurka parasitoak giza gorputza / Kapsulak Detoxic\nDieta osagarriak aurka parasitoak giza gorputza\nZer dira anti parasito Osagarriak? Kasu batzuetan, dieta Osagarriak lagunduko aurka parasitoak? Gaur egun, ez dira asko tratatzeko metodo helminth, bai mediku eta folk. Ospea aurkitu ditu, besteak beste erremedio bat bezala TXARRA. Dieta-osagarri horiek of natural osagaiak bakarrik, baita praktika ikuskizunak, oso eraginkorra da.\nNoiz egin behar dut lortu probatu parasitoak?\nAskok, gaur egun, oraindik ere aurre arazo bera bezala, parasitoak. Lortu dute gure gorputzean sartu ur bidez, intsektuen ziztadak edo etxeko kontaktuaren bidez, pertsona gaixoa. Arriskuan dira maskota jabeek. Emanaldia parasitoak behar bada pertsona bat-oharrak sintoma horiek aitortu:\nsuminkortasuna edo ahulezia;\nhesteetako nahasteak forma flatulence, bloating, stool arazoak;\npurua azala lekuak, rash bat da.\nNoiz medikuak ezarriko mota infestation izango da emandako botikak aurka parasitoak. Zoritxarrez, gehienak anti-parasito drogak eskaintzen dira apaletan farmaziak duten bigarren mailako efektuak asko eta contraindications, beraz, besterik gabe, ez da egokia paziente batzuk. Zer egin kasu honetan?\nGaur egun, ospea zabala zen irabazi dieta OSAGARRIAK edo biologikoki aktiboa aditiboak. Dira merkean, gainera natural eta ia ez efektu gorputzaren gainean. Beren osaera bakarrik natural osagaiak, hala nola zuritu intxaurrak, ajenjo, tansy. Kapsula eta tablet elikadura-Osagarriak diseinatu da, beraz, sentitzen duzu, gorrotorik edo zaporea landare horiek ezinezkoa da. Baina landareak zapore mingotsa emateko gehienezko eraginkortasuna aurkako borrokan helminths. Erabili dieta Osagarriak aurka parasitoak baino errazagoa da egiteko belar nahasketak eta brau landareak, beren kabuz.\nTratamendua dakar sistema\nTratatzeko gorputzaren aurka parasitoak bat ikuspegi integratua. Behar da osatuta, hainbat fasetan: prestaketa (toxinak gorputza garbiketa), anti-parasito eta restorative. Eragina dela eta parasitoak gorputza ahuldu da, eta horrek are gehiago agortu tratamendu medikoa. Konposizio kimikoa droga asko negativamente digestio eta beste gorputz-sistemak. Beraz, medikuek gomendatzen konbinatu medikuntza tradizionala erabiltzen folk erremedioak eta dieta Osagarriak. Laguntza izango dute, aurkako borrokan helminths eta berreskuratzeko, gorputza eta sistema immunologikoa indartzeko.\nEdozein tratamendu metodo, pertsona behar kontsultatu medikuari. Nahiz eta hautatu baduzu droga natural konposizioa, ezinezkoa da ziurtasunez esan gorputza nola erreakzionatu egingo osagai jakin bat konposizioa. Saihesteko alergia erreakzioak eta, komeni da espezialista kontsultatu behar diagnostikatu, eta soilik ondoren, hasteko tratamendua.


Bankia, nola eragiten die matrizearen nazionalizazioak bezeroei? | Consumer\nBankia, nola eragiten die matrizearen nazionalizazioak bezeroei?\nEgoera lasaia da kontuak eta gordailuak dituztenentzat, ez hainbeste ekintzen jabeentzat eta kezkagarria lehentasunezkoen labirintoan daudenentzat.\nMaiatzaren 7an, astelehena, Rodrigo Ratok Bankiako lehendakari gisa dimisioa eman zuenean, erakundeak Burtsan zuen balioa hankaz gora erori zen. Ziurgabetasunak eta ezezagunek sorrarazten dituzte, harrezkero, bankuaren bezeroak eta akziodunak. Aurreko banku-krisietan gertatu den bezala, egun hauetan sukurtsaletako telefonoek etengabe jo dute, eta bulegoak kontsumitzaile kezkagarriz bete dira, gordailuen etorkizuna dela eta. Gobernuak, Espainiako Bankuak, Bankiako zuzendariek eta langileek eurek sortu duten lasaitasuna gorabehera, bezeroek beren diruaz arduratu behar duten galdetzen dute. Kontua da egoera lasaia dela kontuak eta gordailuak dituztenentzat, ez hainbeste ekintzen jabeentzat, eta kezkagarria lehentasunezkoen labirintoan daudenentzat.\nIrudia: Piotr Biziotarra\nBankiako bezeroei sortzen zaizkien arazo gehienak diruaren segurtasunaren ingurukoak dira. Galdu ahal duten, edozein unetan atera ahal izango duten edo erakundean uztea komeni den jakin nahi dute. Beste galdera batzuei ere egin behar diete aurre, hala nola, hipotekekin zer gertatuko litzatekeen Bankiaren matrizea nazionalizatua izateagatik, akzioek porrot egingo duten edo lehentasunezko partaidetzetan harrapatutako kontsumitzaileekin zer gertatuko den.\nErantzunak, printzipioz, lasaigarriak dira beren dirua kontu eta gordailuetan dutenentzat, ez hainbeste ekintzen jabeentzat eta zerbait kezkagarriagoa lehentasunezkoen labirintoan daudenentzat.\n1. Zer esan nahi du Bankiaren matrizea nazionalizatu izanak?\nFinantza eta Aurrezki Bankua (BFA) Bankiaren matrizea da, eta erakundearen aktiborik toxikoenak ditu, batez ere higiezinen sektorearekin lotutakoak, nahiz eta enpresa garrantzitsuetan ere parte hartzen duen. Bankiako banku txarra dela esan daiteke.\nMaiatzaren 9ko azken orduan, erakundeko Administrazio Kontseiluak Estatua BFAn bazkide nagusi gisa sartzeko eskatu zuen. Finantza- eta aurrezki-bankuak ia 4.500 milioi euroko zorra du Estatuarekin; kopuru hori BBOFren (Bankuak Era Antolatuan Berregituratzeko Funtsa) mailegu baten bidez injektatu zitzaion.\nOrain, Bankuak Bankiako matrizearen %100 nazionalizatuko du, baina ez\nzor duen dirua eta orain arte ordaintzen zituen interesak ordaindu beharko lituzke. Horrela, Estatuak BFAren aktiboak -horietako asko toxikoak dira- hartu eta Bankiaren %45 kontrolatuko du.\nEkonomia Ministerioak azaldu duenez, “erabaki honek\nkontrol publikoa hartzea, eta ez da erakundearen esku-hartzea”. Kapitalean sartzea beharrezko lehen pausoa da kaudimena, gordailugileen lasaitasuna eta merkatuen zalantzak uxatzeko entitatearen kapital beharren gainean.\n2. Ziur zaude dirua Bankian?\nAurreztaileen dirua mugarik gabe dago Bankian, Gordailuen Berme Funtsak bezero eta erakunde bakoitzeko 100.000 euroraino erantzuten baitu banku batek porrot egiten badu. Kontu batek 100.000 euroko saldoa badu eta titular bakar batek, hark berreskuratuko du diru guztia; libretak 70.000 baditu, kopuru hori lortuko luke eta gordailu batean 300.000 euro eta hiru titular baditu, bakoitzak bere aurrezkiak izango lituzke. Baina gordailu horren zenbatekoa 350.000 eurotik gorakoa bada, printzipioz 300.000 euro bakarrik berreskuratuko lirateke, bakoitza 100.000 euro.\nOrain arte, hainbat esku-hartze izan dira entitateetan, eta bat ere ez\nGordailuen Berme Funtseko dirua erabili behar izan dute bezeroei ordaintzeko. Gaztela-Mantxako Kutxak, Hego Kutxak, Mediterraneoko Aurrezki Kutxak eta Valentziako Bankuak Estatuaren esku-hartzea jasan dute, eta bezeroek noiznahi izan dute dirua. Ez dago arrazoirik Bankiarekin kontrakoa gerta daitekeela pentsatzeko.\n3. Nahi badut, eraman ditzaket nire aurrezki guztiak?\nErakunde batzuek protestetarako deia egin dute\n“erakundearen praktika txarrak” deitzen diete, eta Bankiako bezeroei beren kontuetan duten dirua kentzeko eskatu diete.\nEdozein herritarrek atera dezake dirua bankutik\negoki irizten badio. Ez dago arazorik Bankiako aurrezkiak kentzeko. Transferentziaren bidez egin daiteke (horrek komisioak ekartzen ditu) edo beste edozein bideren bidez.\nBankiako akziodunek inbertitutakoaren %40 baino gehiago galdu dute erakundea Burtsara atera zenetik\nHala ere, kopuru handietarako, bezeroak dirua eskudirutan eraman nahi badu, lehenago jakinarazi behar dio entitateari, dirua izan dezan. Baina hori ez da une honetan Bankiarekin bakarrik gertatzen, erakunde guztiek aplikatzen dituzte murrizketa horiek. 3.000 edo 6.000 euro inguruko zenbatekoa denean, komeni da sukurtsaleko langileei egun bat edo bi lehenago jakinaraztea.\nAintzat hartu behar da, halaber, kapitala epe finkoko gordailuetan edo antzeko produktuetan badago eta aldez aurretik erretiratzen bada, bankuak bezeroa zigortu ahal izango duela kontratuan ezarritakoaren arabera, normalean interes gutxiago ordainduta edo kontsumitzaileak lor ditzakeen korrituak zuzenean kenduta.\nBezeroak dirua atera dezakeen bezala, kontua ixteko eskubidea ere badu. Izan ere, saldoa zeroan uzten bada, hauxe da gomendagarriena interes hauek ordaindu beharrik ez izateko:\nKontua baliogabetzeko, denak agertu behar dira sukurtsalean\ntitularrak, horietako bat bakarrik agertzen bada, ezin izango baitu eragiketa egin.\n5. Zer gertatzen da dirua dudan bulegoa ixten baduzu?\nHori gertatzen bada, ez dago arazorik, bezeroarentzat beste bulego batera joateak dakarren deserosotasunetik harago. Besterik gabe, kontsumitzaileak kontratatuta dituen produktuak beste sukurtsal batera eramango dira, bulego batek itxiera egiten duen bakoitzean gertatzen den bezala.\n6. Alda ditzakete nire baldintzak\nproduktuak Bankia nazionalizatzean?\nEzin dira aldatu bezeroak kontratatutako produktuen baldintzak. Urtebeterako %3ko gordailua baduzu edo kreditu batek zehaztutako interesak ordaintzen badituzu, denbora horretan kopuru bera jasotzen edo ordaintzen jarraituko duzu.\nBanku guztiek egin dezaketen bezala, erakundeak zenbait baldintza alda ditzake produktu batzuetan. Askatasuna du, adibidez, kreditu-txartelaren interesak kobratzeko data bat finkatzeko, lehen kobratzen ez zituen interesak eskatzeko, baldin eta bezeroei jakinarazten badie Espainiako Bankuak ezarritako moduan.\n7. Zer gertatzen da hipotekekin?\nHipoteka ordaindu beharrik ez izateko ideia, banku batek porrot egin duenean, pertsona askoren burutik pasatu baita. Baina hori ez da horrela, eta bezeroek zor bera dute, beste erakunde edo erakunde batera aldatzen den alde bakarrarekin. Nolanahi ere, bezeroak eta Bankiak sinatutako baldintzak errespetatzen dira.\n8. Zer egiten dut ekintzekin?\nBankia 2011ko uztailean Burtsara atera zenetik, erakundeko akziodunek beren titulu bihurtu zuten diruaren %40 baino gehiago galdu dute. Duela 10 hilabete parte hartzeak 3,75 euro balio bazuen, irteera prezioa 2,13 eurokoa zen.\nEstatua Bankia matrizeko aktiboekin geratzen da, horietako asko toxikoak baitira\nHiru egunetan, maiatzaren 7tik (astelehena) 9ra (asteazkena), erakundeak bere balioaren %13 galdu du, hau da, 650 milioi inguru 72 orduan.\nZaila da jakitea nola erantzungo dioten merkatuek Bankiaren matrizea nazionalizatzeari, eta, beraz, ea akziodunen egoera hobetu edo okertu daitekeen.\n9. Zer gertatzen da lehentasunezko partaidetzak zituzten bezeroekin?\nBankiaren prezioaren beherapenak gehien kaltetzen dituen kolektiboetako bat dira. Duela hilabete batzuk lehentasunezkoetan harrapatuta bazeuden, gaur egun oso irteera zaila duen labirinto batean daude.\n2012ko martxoan, Bankiak lehentasunezko akzioak trukatzeko eskaintza bat egin zuen, eta bezero gehienek jaso zuten, galduta zeukaten dirua salbatzeko.\nEskaintza honen arabera, lehentasuneko inbertsioko balio nominala hau da:\nerakundearen tituluengatik aldatzen zen. % 75 2012ko martxoan ordaintzen zen\neta gainerako %25, hiru zati berdinetan, 2012ko ekainean, abenduan\n2012ko ekaina eta 2013ko ekaina, “bakoitzaren mantentzeari lotuta\nmartxoan jasotako ekintza guztien datak, bi heren eta heren bat, hurrenez hurren”. Akzio horiek saltzea erabakitzen badute, diruaren% 25 eta titulua jaitsi duena galduko dute, Burtsan balioa galdu baitu.\nLehenetsiak dituzten titularrak, hartzekodunen lehentasun hurrenkeran, dirua kobratzen azkenetako batzuk izango lirateke\nBeste bezero batzuek ez zituzten trukatu, eta dirua ere galtzen dute. Gainera, lehenetsiak dituzten titularrak, hartzekodunen lehentasun hurrenkeran, dirua kobratzen azkenetako batzuk izango lirateke.\nBankia diru gordailuak hipoteca-eu nacionaliación-eu


Mugikortasun jasangarriari buruzko mahai-ingurua antolatu du EAJ-PNVk eguaztenerako, 19:30ean Errebalen - etakitto.eus\nMugikortasun jasangarriari buruzko mahai-ingurua antolatu du EAJ-PNVk eguaztenerako, 19:30ean Errebalen\nEibarko EAJ-PNVk Mugikortasun Jasangarriari buruzko topaketa antolatu du eguaztenerako, 19:30ean Errebal Plazan. Bertan Josu Mendicute Eibarko EAJ-PNVren udal taldeko bozeramailea, Eneko Goia Donostiako alkatea era Gorka Urtaran Gasteizko alkatea arituko dira.\nAntolatzaileen berbetan, “herritar guztiei irekitako mahai-inguruak hirietako mugikortasunaren etorkizunari buruzko hausnarketa-elkarrizketa ireki nahi du, eta bi euskal hiriburuetan egiten ari diren hiri-eraldaketako politiken gakoak identifikatu, Eibarko etorkizuna diseinatzeko”.\nGogora ekarri dutenez, Eibarko EAJ-PNVk aspaldidanik azpimarratzen duen gaietako bat mugikortasunaren paradigmaren eraldaketa da eta, ildo horretan, landutako proposamenak egin dituzte, adibidez Matsaria auzoaren birgaitze integrala eta Euskotrenen geltokiaren intermodalizazioa. Horiek guztiak azalduko dituzte etzi egingo den topaketan.\n« Orbea kiroldegiko spa itxita dago, matxura baten eraginez Eibarko Musika Bandak Jesus Guridi konpositorearen lanak joko ditu domekan »


Euskal Herriko bidaia-gida/Ibilbideak/Eako ondare hidraulikoa — Wikibooks\nEuskal Herriko bidaia-gida/Ibilbideak/Eako ondare hidraulikoa\nEako ondare hidraulikoa\nEa, Olagorta, Alloa auzoa, Urtubiaga burdinola\nIraganean, Eak lotura hertsia izan zuen uraren indarrarekin. Egokitu berri duten burdinola zaharra bisitatuko dugu orain, urari jarraituz.\nHondakin susmagarri batzuk ikusiko ditugu Eako hosto zabaleko basoaren altzoan. Behialako burdinola zaharrari dagozkio hondakinok, ikerlariek aditzera eman dutenez. Eako ondare hidraulikoaren balio etnografikoaz oharturik, Eusko Jaurlaritzak merezitako babesa eman zion multzoari 2013an. Urtubiaga izena hartu zuten burdinolaren arrasto ikusgarriak, beraz, zutik daude oraindik zoko batean, erreka xumearen ondoan. Egun, herriko plazatik abiatzen den xenda batek parke arkeologikoraino lagunduko digu, eta, monumentu osoa babesturik dagoenez, oinezkoek aukera izango dute eraikinaren iraganaz jabetzeko talaia egokitu batetik. Bisitariek egur-ikatz biltokiak, burdindegia eta errotaren egitura bistaratuko dituzte, besteak beste, paraje hidraulikora hurreratzearekin batera.\nBurdinolaren arrastoak ikertu dituztenek argi azaldu dute Eako bazterretan aspaldikoa dela uraren indarraren erabilera. Burdinolari buruzko lehen aipamenek Erdi Arora jauzi eginarazten badute ere, gaur egungo eraikin handia XVIII. mendean berreraiki zuten. Bistan da burdinolaren azken jabeak ederki asmatu zuela ekoizpen siderurgikoari egoki erantzuten. Fabrikak mende bat baino pitin bat gehiago eman zuen, Eako zoko-mokoek burdina ekoizteko baldintza ezin hobeak betetzen baitzituzten. Alde batetik, inguruko basoek ikatza ekoizteko egur preziatua hornitzen zuten; bestetik, Eako portuaren hurbiltasunak burdin meak eta ekoitziriko burdina garraiatzeko bidea eskaintzen zuen.\nEako herrian (Bizkaia) hasiko dugu ibilbidea. Herrira iristean, Donibane plazan ezkerrean hartu, eta, udaletxearen eretzetik igarota, egokitutako zabalgunean utziko dugu autoa. Esparru horren muturrean Legartza. Ura jarraituz izena duen ibilbidearen bide-seinalea ikusiko dugu. Bidexkari segika, beraz, Legartzarako bideari oratu eta Goikoetxea baserri eta errota izandakoaren parean jarriko gara ziztuan. Lehen bidebanatzean, eskuinera hartu eta errekaren parean jarraituko dugu. Natxitukue nahiz Ura jarraituz ibilbideen arrastoak baliatuko ditugu basabidean aurrera ekiteko. Lizarrak, gaztainondoak, haltzak eta hurritzak lagun, pista batera irtengo gara. Ezkerretik egingo dugu han, antzinako Legartza errotarako bideari ongi helduta. Errekazulora iritsi aurretik, ezkerrera egin eta Legartzako basoan barrena jarraituko dugu.\nPinuditik irtendakoan, eukaliptoei egokituko zaie lekukoari oratzea. Basabideak eskuinera hartuko du gorago. Legartzabeko baserria magalean ikusiko dugu, erortzeko arriskuan eta landaretzak janda. Basabideak sigi-saga egingo du basoan barrena, eta bidebanatze baten aurrera jarriko gaitu. Astegiko tontorrera eta Olagortako baserrietara doan bidea hartu ordez, ezkerrera joko dugu bidebanatze horretan. Bidea oztopatzen duen barrera bat ikusiko dugu berehala. Langa zeharkatu gabe, eskuinera egin eta, xendari men eginez, Olagortako tontorrari gortea egitera abiatuko gara. Igoera xume horren ondoan, goratasuna galtzeko abagunea baliatuko dugu atseden hartzeko. Hurrengo bidebanatzean, ezkerrera egin, eta, Alloako Bizkarra osoki korriturik, Alloa auzora iritsiko gara. Alloanagusia, Alloagoikoetxea eta Alloabengoetxea baserriak ikusiko ditugu han.\nBasabideak trazadura ona hartuko du orduan, eta, hari jarraiturik, goratasuna galtzen hasiko gara. Porlanezko bidea hasiko da laster. Otegiranzko bidebanatzean, eskuinera hartu eta Albizerreketara iritsiko gara. Oiarberako errepide estura irten gabe, ezkerrera egiteko esango digu bidezidorrak, baita Argiñerrekaren paraleloan jarraitzeko ere. Haltzadiak lagundurik, Urtubiagako burdinola zaharra baliatzen zuen urtegiko presara helduko gara. Ubideari jarraikiz, zutik dirauen multzo hidraulikoaren parez pare izango gara berehala. Bide nagusitik jarraituko dugu Earaino, bertan amaitzen baita baserriak, errota eta burdinola erakutsi dizkigun zidorra.\nOrrialdearen azken aldaketa: 26 ekaina 2020, 08:49.


F2P Campus Vitoria-Gasteiz-ek sei talde hautatu ditu, munduko lehen free-to-play campusean parte hartzeko! | Azkue Fundazioaren Egunkaria\nF2P Campus Vitoria-Gasteiz-ek sei talde hautatu ditu, munduko lehen free-to-play campusean parte hartzeko!\n6 taldeak 12 herrialdetako 22 hautagairen artean aukeratu dira; 21 pertsonak osatzen dituzte eta astelehenean, uztailaren 16an, hasten dira, urriaren hasieran amaituko den egonaldiarekin; egonaldiaren amaieran, azken “Demo Day”a egingo da eta, bertan, beren aurrerapenak aurkeztuko dituzte. Euskal hiriburuak bideo-joko mota horren munduko ia hogei adituren bisita jasoko du, eta horiek taldeetako mentore-lanetan jardungo dute.\nMunduko Free-to-Play (F2P) bideo-jokoen lehen campus-azaleratzaileko arduradunek, datorren astelehenetik, uztailaren 16tik aurrera ekimenaren lehen edizio honetan parte hartuko duten sei taldeak iragarri dituzte. Ukraina, Korea, Euskadi, Malaga eta Bartzelona (2 talde) dira 3 hilez beren proiektu berriak Artium-Arte Garaikidearen Euskal Zentro-Museoaren instalazioetan garatuko dituzten 21 pertsonen jatorrizko lekuak. Hautaketa mundu osoko 12 herrialdetatik aurkeztutako 22 hautagaitzaren artean egin da; horrek erakusten du F2P Campus Vitoria-Gasteizen lehen edizio honek nazioartean izan duen harrera bikaina.\nEuskal hiriburuan sustatuko dituzte bideo-jokoen garatzaile horiek guztiek beren proiektuak, Free-to-Play industriaren, jokatzen hasteko aurretiazko ordainketarik behar ez duten bideo-jokoen, munduko aditu onenen arteko ia hogei bat adituren laguntzaren bidez. “Parte-hartzaileek mentore horien aholkuak jasotzeko aukera izango dute; mentore horiek erreferente dira dagozkien eremuetan eta bideo-joko arrakastatsuak diseinatzen eta garatzen parte hartu dute, besteak beste, Candy Crush, Assasins Creed edo Cut the Rope 2”, esan dute campuseko arduradun teknikoek.\nGiant Fox, “Rise of Titans”ekin, eta Garage 51, “Yokai Fury”rekin, F2P Campus Vitoria-Gasteizen hautaketa-taldeak aukeratu dituen bi taldeak dira; Bartzelonan dute egoitza. Lehenengoa 4 kidek eratzen dute eta, bigarrena, 3 pertsonak. Bi proiektuak daude, dagoeneko, garapen-fase oso aurreratuan, eta urte-amaierarako abiaraztea aurreikusten dute.\nGogoo da Koreako taldearen izena; taldea 4 kidek osatzen dute eta “Princess Maker” aurkeztu dute, Asiako merkatuaren oso gustuko den proiektua, aintzat hartuta sektore honetan merkatu handienetakoa dela. Ukrainatik Vitaliy heldu da; 3k osatzen dute taldea, 2 ukrainarrak dira eta bestea txekiarra. Bideo-jokoa “Dungeon Card Hero” deitzen da. Hypeful Malagatik 4 kiderekin heldu den taldea da, eta “Big Box” proiektua aurkeztu dute; taldekideen artean, youtuber ezaguna dago, ia 300.000 jarraitzaile dituena. Azkenik, Irundik Etorki Games heldu da, 3 kidek eratzen duten euskal taldea; “Tribal Snap” bideo-jokoa aurkeztu dute. Proposamen horietako gehienak mugikorrerako daude pentsatuta, nazioarteko merkatuan garapen gehieneko plataformarako.\nHoriek guztiak asteburu honetan bertan hasiko dira Lakua auzoan bizileku izango dituzten apartamentuak betetzen, eta Artiumen bereziki gaitutako lan-espazioa ezagutzen hasiko dira. Datozen 3 hileotan, Jon Beltran de Heredia eta Raúl Herrero F2P Campuseko zuzendari akademikoen tutoretzapean lan egingo dute, eta zenbait mentoreren eskola magistralak jasoko dituzte, besteak beste, Kim Krogh King Suediako estudioetako zuzendarietako batenak, Stephane Assadourian-enak, Eugene Yailenkorenak edo Joony Koo-renak, besteak beste. F2P Campus Vitoria-Gasteizek, halaber, zenbait marka eta erakunderen laguntza du, besteak beste, Vital Fundazioa, Artium bera edo Euskaltel.\nCampusaren aurkezpen ofiziala datorren ostegunean, uztailaren 19an, izango da, Artiumeko ekitaldi-aretoan.\nbideo jokoak bideojoko bideojoko garatzaile f2p\nBilbaoDynamics elkartearen hurrengo ekintza Udako Campusa izango da, uztailean zehar…\nHitzaldi irekiak F2P Campus Vitoria-Gasteizen!\nNintendoren joko klasikoak mugikorretarako\nArte teknologikoa eta STEAM gaiari buruzko ...\nNetflix bideo-jokoen sektorera salto egiteko ...\nLou Ottens kasetearen sortzailea zendu da\n300.000 euro bideratuko dituzte kultura eta ...


Karbohidratoak gabeko dieta: alde onak eta txarrak, asteko menuak. Gluzidorik gabeko dieta pisua galtzeko - 7 Slim\nKarbohidratoen dieta ez\nKarbohidratoak gabeko dietak pisua azkar galtzeko aukera ematen du, baina hobe da aplikatzea azterketa osoa egin ondoren. Dietak kontraindikazio ugari ditu eta gorputzerako kaltegarriak izan daitezke gomendatutako aldia baino denbora gehiagoz erabiltzen bada.\nZer da karbohidratoik gabeko dieta\nDieta kulturistek gihar masa eraikitzeko diseinatu zuten, gorputzeko gantz galera maximizatuz. Etorkizunean, dieta honela eratuko da: % 50 proteinak, % 40 inguru koipeak, gomendatutako karbohidrato kopurua% 10-15 da.\nNutrizio sistema hau erabiltzean, sortutako intsulina kopurua murriztu egiten da, zetonen gorputzen ekoizpenaren aktibazioa dagoen bitartean. Horrek gorputzeko gantzak energia bihurtzea dakar.\nDietak hainbat desabantaila ditu. Dieta aldatu ondorengo lehen egunetan, glukosa hartzearen maila jaitsi dela eta, kexak ager daitezke:\nKarbohidratoen elikagaien gutxitzea dela eta, burmuinak glukosa falta du eta horregatik depresio-baldintzak garatzeko aukera dago. Suminkortasuna handitzea ere posible da. Kasu bakanetan, zorabioa nabaritzen da. Dietan zuntz faltak idorreria eragin dezake. Dietak denbora luzez irauteko diseinatuta dagoenez, karbohidrato ugari duten elikagaietan elikadura gabeziak gerta daitezke.\nDieta erabiltzen hasi aurretik, beharrezkoa da azterketa bat egitea eta medikuarekin kontsultatzea, dietak kontraindikazio ugari baititu eta horren erabilerak ondorio negatibo larriak ekar ditzake. Ez da gomendagarria giltzurrunetako eta gibeleko gaixotasun kronikoak dituzten pertsonei, proteina gehiegizko kantitateek dauden patologien ibilbidea larriagotu dezaketelako.\nDieta kontraindikatuta dago diabetes mellitusa eta gorputzeko prozesu metaboliko okerrarekin lotutako beste patologia endokrinoak dituzten pazienteetan. Elikagai proteikoetara igarotzeak baldintza batzuk sor ditzake existitzen diren heste-hesteetako gaixotasunak areagotzeko.\nDietak hainbat arau betetzea eskatzen du:\nJanaria zati txikitan hartu behar da, baina gutxienez egunean 5 aldiz.\nOnartutako gehienezko karbohidratoak gosarian egon behar dira. Kasu honetan, gorputza esnatzen lagunduko dute, baina ez dute gantz erretze aktiboa eragotziko.\nDietaren lehen egunean, dietan karbohidrato kopurua 80 g-ra murriztea gomendatzen da eta hurrengo 3 egunetan dietan edukia 20-40 g-ra murriztea. Honek bigarren mailako efektuak ekidingo ditu.\nJanaria egosi, gisatu edo labean egon behar da. Janari frijituak eta koipetsuak baztertu behar dira.\nAfariak eguneko kaloria gutxiko otordua izan behar du.\nAzken otordua oheratu baino 3 ordu lehenago izan behar da.\nZure dietan emaitza positiboak lortzeko aldizka ariketa fisikoa egitea gomendatzen da. Ezin duzu dieta bat-batean utzi, karbohidrato ugari duten jakietara pasatuz, horrek gorputzeko sistema guztien lanean eragin negatiboa izan dezakeelako.\nZer jan dezakezu\nAsteroko menua osatu aurretik, zein elikagai jan ditzakezun eta zein baztertu beharko liratekeen jakin behar duzu. Dietaren oinarria karbohidrato gutxiko elikagaiak izan behar da. Dieta hau erabiliz gorputzeko gantzak ezabatzeko prozesua hasteko, azukrea duten elikagai guztiak baztertu behar dira.\nEz da gomendagarria produktu hauek menuan sartzea:\nsaltxitxak eta abar.\nOnartezina da prest dauden otorduak erabiltzea animalia eta landare gantz ugari dutenak. Edari azukredunak, janari azkarra eta alkohola ahaztu behar ditugu. Ezin dituzu produktu erdi-bukatuak eta kontserbak erabili. Piper beltza, gatza eta beste espezia batzuk gutxienez erabiltzea gomendatzen da.\nDietak emaitza onak ematen ditu gorputzak zetosi egoerara igarotzea motela delako. Prozesu hau gutxi gorabehera 4 etapatan bana daiteke. Horietako bakoitzak bere garapen ezaugarriak ditu.\nProzesuaren lehen fasea gosaltzeko dietan karbohidrato kopuru txiki bat sartu eta egunean zehar hartzea blokeatu ondoren hasten da. Horrek lehenik elikagaien glukosa kontsumitzen dela eta gero muskuluetako glukogeno biltegiak agortzen hasten dira.\nBigarren etapa - bigarren egunean, karbohidratoen murrizketa handia gomendatzen da. Elikagaiekin hornitutako glukosa oso txikia da, glukogenoaren erreserbak agortzen dira eta gorputza beste energia iturri batzuetara aldatzen hasten da. Gantz erreserbak erretzeko prozesua aktibatzen da.\nDieta hasi eta 3-4 egunera gutxi gorabehera, prozesuaren 3. etapa hasten da. Giharrak galtzea ekiditeko, dietaren lehen asteetan proteina ugari duen dieta gomendatzen da. Epe horretan, 1 kg-ko pisuak gutxienez 3-4 g proteina izan beharko lituzke.\nDieta hasi eta astebetera, prozesuaren 4. etapa hasten da. Metabolismoa berreraikitzen da, ketosia hasten da eta gorputzeko gantzaren erretze aktiboa hasten da. Muskuluak sendoagoak eta elastikoagoak bihurtzen dira.\nHainbat dieta mota daude. Horietako batzuk leunak dira eta jende askorentzat egokiak dira, beste batzuk lehiaketa prestatzeko kirolari profesionalek soilik erabiltzea gomendatzen dute.\nKarbohidratoak gabeko dieta\nDieta honen ezaugarri bat karbohidrato kopurua zuntz moduan 20 g-ra murriztu beharra da. Dietaren oinarria proteina eta koipe ugari duten jakiak dira. Dieta aukera honek emaitza onak ematen ditu, hala ere, glukosaren gabezia etengabea, letargia, oroimenaren narriadura, pentsatzeko abiadura gutxitzea eta adimen gabezia gerta daitezke. Dieta horri epe luzera atxikitzea nahaste kronikoak izateko arriskuarekin lotzen da.\nPotentzia karbohidratoen dieta\nSistema hau zurruna da, epe laburrean erabiltzea gomendatzen da eta kirolari profesionalentzat soilik. Karbohidratoak jarduera fisikoa baino lehen kontsumitu daitezke eta entrenamendu programa bizia behar da.\nKarbohidrato gabeko dieta zirkularra\n30-40 g karbohidrato jan ditzakezu, baimenduta dago zerealak eta barazkiak dietan sartzea. Murrizketak 6 egunez bete behar dira, eta ondoren "abio" eguna. Egun horretan pasta, barazki freskoak eta egosiak jan ditzakezu, baita gozorik gabeko fruta mugatuak ere. Bigarren mailako efektuak gutxienekoak dira dieta mota honekin. Karga eguna igaro ondoren, berriro jarraitu behar duzu dietak 6 egunez.\nProzesuan sortutako toxinak gantz-ehunetik odolera isuriko dira pisua galtzen duzun heinean. Kentzeko, gutxienez 1, 5-2 litro ur edan behar dituzu egunean. Barazki, fruta eta ale freskoak hartzea murrizten denez, fluidoen hartze egokiak hesteen mugikortasuna estimulatzen du zuntz faltako baldintzetan.\nZenbat denbora egon zaitezke karbohidrato gabeko dieta batean eserita\nOnartezina da karbohidrato gabeko dieta batera erabat aldatzea. Dietaren gomendioa 3-6 astekoa da. Iraupena kilo gehigarri kopuruaren eta gorputzak elikadura mota hori nola onartzen duenaren araberakoa da.\nAsteko dieta menua\nEgunero menua planifikatuta izateak matxura arriskua murriztu dezake. Hobe da asteko dieta antolatzea eta aldez aurretik janaria prestatzea.\ngosaria: barazki gisatua, 200 g behi egosia, gantz gutxiko jogurtak;\nbazkaria: sagar berdea;\nbazkaria: saltsa, arraina labean - 200 g, te berdea;\narratsaldeko askaria: gazta gogorraren zati batzuk;\nafaria: untxi haragia - 100 g, itsaski entsalada, te berdea.\ngosaria: barazki entsalada, 3 arrautza zuringo tortilla, kefir;\nbazkaria: indioilarra - 200 g, barazki gisatua, gaztanbera;\narratsaldeko askaria: gantz gutxiko esnea;\nafaria: arrain egosia - 200 g, gazta\ngosaria: oloa, urdaiazpikoa, te berdea;\nbazkaria: txerri egosia - 200 g, pepinoa, buckwheat porridge;\narratsaldeko askaria: hartzitutako labean esnea;\nafaria: indioilar zopa, gazta gazta - 100 g.\ngosaria: proteina tortilla, oilasko egosia eta ogi osoa;\nbazkaria: barazki gisatua, 200 g untxi haragia, buckwheat porridge;\nafaria: eltzekaria, barazki freskoen entsalada.\ngosaria: oilasko gibela labean, tomate eta pepino entsalada;\nbazkaria: azukre gabeko madaria;\nbazkaria: arrain salda, ozpina, 200 g arkume;\narratsaldeko askaria: sagarra;\nafaria: itsaski entsalada, arrautza zuringoak eta baso jogurt bat.\ngosaria: pepino eta aza entsalada oliba olioarekin, oilasko bular egosia, te berdea;\nbazkaria: labean egindako arraina, barazki erregosiak, gozorik gabeko tea;\narratsaldeko askaria: gaztanbera;\nafaria: gantz gutxiko jogurta gehigarririk gabe, oilaskoz betetako arrautzak.\ngosaria: gantz gutxiko kefirra, oloa, fruitu lehorrak;\nbazkaria: fruitu lehorrak;\nbazkaria: zopa albondigekin, txukrutarekin;\narratsaldeko askaria: gantz gutxiko gazta;\nafaria: gantz gutxiko arrain egosia, te berdea azukrerik gabe.\nMatxuren bat baldin badago, ez diozu zeure buruari errieta egin beharrik, ez du ezertarako balioko. Baimenik gabeko produktuaren erabilera bakar batekin, matxurak ez du inolaz ere pisu galeraren emaitzetan eragingo. Egunerokoan hutsegiteak gertatzen badira, arazoaren zergatiak ulertu behar dituzu. Proteina-dietan maiz, egoera fisikoa hondatzearen ondorioz gertatzen dira matxurak. Kasu honetan, hobe da dieta leunago batera aldatzea.\nNola atera dietatik\nIrteera zuzenak lortutako emaitzaren finkapena bermatzen du. Karbohidrato gabeko dieta batetik karbohidrato gutxiko dieta batera pasatu behar duzu. Irteera epea 2 astekoa da, produktuak pixkanaka sartu beharko lirateke, gorputzak hauei emandako erantzuna kontrolatuz. Garai horretan eguneroko dietan karbohidratoen edukia 80 g-ra igo behar da.\nHaurdunaldian eta edoskitzaroan\nHaurdunaldian, emakumearen gorputzak eta garatzen ari den fetuak hainbat mantenugai behar dituzte, beraz, karbohidrato ugari duten jakiak ekiditeak ondorio kaltegarriak izan ditzake. Zenbait kasutan, medikuek haurdun dauden emakumeentzako dieta bat errezetatzen dute, eta bertan kontsumitutako karbohidrato kopurua 80 g-ra murriztu behar da. Espezialista batek dieta berezi bat eman beharko luke haurdunaldian eta edoskitzaroan. Ezinezkoa da horrelako jakietara trantsizioari buruz erabakitzea zure kabuz hartzea.


Hainbat herritarrek errege espainiarraren aurkako protesta egin dute Iruñean\nHerritarrek Espainiako erregearen aurka protesta eginez Euskal Errepublika aldarrikatu dute. Gaurkoan espainiar estatu burua Iruñean izan da Nafarroako Enpresarien Batzordeak ematen duen Urrezko Domina Miguel Torres enpresariari emateko.\n30 urte pasa dira Berlingo Harresia bota zutenetik\n1989ko azaroaren 9an milaka pertsona harresiaren bi aldeetan bildu ziren hura botatzeko asmoarekin. Gaur, Klaus Armbruster eta Ingo Niebelekin izan gara une hori nola bizi zuten jakiteko.\nIratzar Fundazioak KLK jabekuntza politiko eta sozialerako trebakuntza saioak prestatu ditu azarotik martxora bitartean. On-line zein modu presentzialean egin ahal izango dira eta eduki teorikoak, ahalduntzerako tresnak eta prospekzio ariketak burutuko dira.\nEskubide Sozialen Gutunak greba orokorra iragarri du urtarrilerako\nUrtarrilaren bigarren hamabostaldian izango da Eskubide Sozialen Gutunak iragarritako greba orokorra. Pentsiodunen mugimenduaren eskaerekin bat eginez; lan, pentsio eta bizitza duinen aldeko dinamika mobilizatzea azaldu dute. Iragarri dituzten mobilizazioen lehena urriaren 30ean izango da. EAJk eta PSEk Diru Sarrerak Bermatzeko Errenta murrizteko aurkeztu duten lege proposamena bertan behera uzteko elkarretaratzea antolatu dute Eusko Legebiltzarraren aurrean. Hala, urtarrileko grebara arteko protestekin, bizitza erdigunean jarriko duen eredua bultzatu nahi du Eskubide Sozialen Gutunak.\nPentsiodunentzat "bukatu da promesen garaia"\nPromesen garaia bukatutzat jotzen du Euskal Herriko Pentsiodunen Mugimenduak. Beraz, azaroaren 16ko manifestazioez harago, eta Hego Euskal Herriko parlamentuen aurrean egingo dituzten elkarretaratzeetatik pasata; urtarrilean mobilizazio indartsu eta orokorra iragarri dute bigarren urtemugarekin bat egingo duena.


Gastes - Wikipedia, entziklopedia askea.\nGastes (frantsesez eta ofizialki: Gastes) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 654 biztanle zituen.\n44° 19′ 35″ N, 1° 08′ 47″ W / 44.3264°N,1.1464°W / 44.3264; -1.1464Koordenatuak: 44° 19′ 35″ N, 1° 08′ 47″ W / 44.3264°N,1.1464°W / 44.3264; -1.1464\nBiscarrosse, Parentis-en-Born eta Sainte-Eulalie-en-Born\n409 (%48.6) 407 (%48.3)\n2007an Gastes udalerrian erroldatutako biztanleak 583 ziren. Familiak 257 ziren, horien artean 74 pertsona bakarrekoak ziren (41 bakarrik bizi ziren gizonak eta 33 bakarrik bizi ziren emakumeak), 85 seme-alabarik gabeko familiak ziren, 57 seme-alabak dituzten bikoteak ziren eta 41 seme-alabak dituzten guraso-bakarreko familiak ziren.\n2007an 880 etxebizitza zeuden, 256 familiaren etxebizitza nagusia ziren, 591 bigarren erresidentzia ziren eta 33 hutsik zeuden. 367 etxeak ziren eta 17 apartamentuak ziren. 256 etxebizitza nagusietatik 179 bere jabearen bizilekua ziren, 56 alokairuan okupaturik zeuden eta 21 doan lagata zeuden; 8 etxek gela bat zuten, 9 etxek bi zituzten, 67 etxek hiru zituzten, 75 etxek lau zituzten eta 97 etxek bost zituzten. 193 etxek euren parking plaza propioa zuten azpian. 111 etxetan ibilgailu bat zegoen eta 122 etxetan bat baino gehiago zituzten.\nGastes udalerriko biztanleria-piramidea 2009an .\n2007an lan egiteko adina zuten pertsonak 368 ziren, horien artean 240 aktiboak ziren eta 128 inaktiboak ziren. 240 pertsona aktiboetatik 195 lanean zeuden (112 gizon eta 83 emakume) eta 44 langabezian zeuden (19 gizon eta 25 emakume). 128 pertsona inaktiboetatik 53 erretiraturik zeuden, 30 ikasten zeuden eta 45 "bestelako inaktibo" gisa sailkaturik zeuden.\n2009an Gastes udalerrian 239 unitate fiskal zeuden, 554,5 pertsonek osaturik. Pertsona bakoitzeko diru-sarrera fiskalaren mediana urteko 17.696 euro zen.\n2007an zeuden 30 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 9 ibilgailuen saltze eta konpontze enpresak ziren, 10 ostalaritza eta jatetxe enpresak ziren, 2 finantziazio enpresak ziren, 3 higiezinen enpresak ziren, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 7 zerbitzu publikoetatik, 1 igeltseroa zen, 1 iturgina, 1 ile apaindegia, 3 jatetxeak eta 1 higiezinen agentzia.\n2009an zeuden 4 establezimendu komertzialetatik, 1 120 m2 baino gehiagoko denda zen, 1 120 m2 baino gutxiagoko denda zen, 1 etxerako tresna denda zen eta 1 kirol-denda zen.\n2000. urtean Gastes udalerrian 5 nekazaritza-ustiategi zeuden.\nParentis-en-Born (6,5 km)\nSainte-Eulalie-en-Born (6,5 km)\nBiscarrosse (7,9 km)\nPontenx-les-Forges (9,6 km)\nSaint-Paul-en-Born (11,3 km)\nAureilhan (12,8 km)\nAzken aldaketa 16 otsaila 2021(e)an, 17:43(e)tan\nOrriaren azken aldaketa: 16 otsaila 2021, 17:43.


Euskal Herria Bildu - Narroako eskubideen defentsa\nNarroako eskubideen defentsa\nAkordioaren Kongresuari bidea eman dio azkenean Madrilgo gobernu zentralak; modu horretara, Auzitegi Gorenean Nafarroaren aurka aurkeztu zuen 1.512 milioi eurotako demandan atzera egiten du Espainiako Gobernuak. Jarrera 180 graduan aldatzea gertatu da oposizioa oso irmo agertu delako hasieratik, nafarren eskubideen aurkako eraso zuzen hori erretiratzea exijitu baitzuen hasieratik; izan ere, praktikan Nafarroak bere autonomia galtzea suposatzen zuen eraso horrek.\nGaitasun politiko faltaz gainera, UPNren gobernuak ausardia falta erakutsi zuen eta Barcina presidenteak berak parlamentuan agertu zuen 600 milioi euro ordaintzeko prest zegoela, nahiz eta Nafarroak euro bat bera ere ez zuen zertan ordaindu behar. UPNk ez bezala, Madrilgo "antinavarrismoari" aurre egiteko gaitasuna eta tinkotasuna agertu du EH Bilduk Volkswageneko BEZaren auzia 2012an publiko egin zenetik.\nEra berean, EH Bilduk jakin du Auzitegi Gorenak ez duela onartu Audientzia Nazionalak emandako sententziaren aurka UPyDk jarritako kasazio errekurtsoa. 2012ko maiatzaren 7an Hitzarmen Ekonomikoaren Batzorde Koordinatzaileak lortutako akordioaren aurka aurkeztu zuen demanda ere atzera bota zuen.\nEH Bilduren ustez, nafarren eskubide guztiak, eskubide ekonomikoak ere bai, irmotasunez, tinkotasunez eta ausardiaz defendatu behar dira, baina Nafarroako erregimen zaharreko alderdiak makurtu egiten dira zentralismoaren aurrean, Nafarroaren egiazko etsaiaren aurrean.


Harjo, harjua: harrak jandako fruta... eta fruta jaten duen harra — Eibar.ORG | Eibarko peoria\nHemen zaude: Hasiera / Blogak / Eibartik / Harjo, harjua: harrak jandako fruta... eta fruta jaten duen harra\nHarjo, harjua: harrak jandako fruta... eta fruta jaten duen harra\nAsier Sarasua 2021/10/23 22:20\nHarrak jandako frutari esaten zaio "harjoa". Gure eskualdean, baina, fruta jaten duen harrari berari ere esaten zaio (jatorrizko "harrak jo" sintagmatik sustantibo bihurtua, pare bat txiribuelta linguistiko eman eta gero).\nEibarren eta inguruko herrietan elkarrizketak eta inkesta etnolinguistikoak egiten jardun izan dudanean, animalien izenak jasotzea izan da nire zaletasunetako bat. Gehienbat txori-izenak jasotzea, jakina, baina baita beste edozein animalia, koko eta mamorrorena ere.\nJasotako izenen artean atentzioa deitu zidan izenetako bat "harjoa" izan zen. Harrak jandako frutari esaten zaio harjoa. Jatorrizko "harrak jo" perifrasitik dator gaur egun darabilgun harjo hori. Sagarra harjua dago (harrak joa edo harrak janda, alegia). Nolabait "lokartu" diogunean bezala (jatorriz "loak hartu" denean).\nEuskalki gehienetan (eta euskara batuan) izenondoa da, hortaz, harjoa (ikus Elhuyarren); frutaren ezaugarri bat.\nEibar inguruko eskualdeetan, ostera, harjo berba horrek beste txiribuelta linguistiko bat eman du eta izenondo izatetik, ekintza hori egiten duen eragilea izendatzera igaro da. Hau da, harjua da fruta jaten duen harra bera. Sustantiboa, beraz. Harjua edo harkua, zomorro bat, orduan: sagar, madari, okaran, piku eta gereziak jaten dituzten harrak.\nDeba Ibarrean eta Bizkaia sortaldean hartzen du (gutxienez) bigarren adiera hori. Eibarko, Bergarako eta Oñatiko hiztegietan jasota geratu zen. Orotariko hiztegian ere agertzen dira adiera horien hainbat adibide.\nEibarko hiztegi digitalean 2 esangurak agertzen dira (modu ez oso argian):\nBergarakoan ere antzera:\narkúa: Frutaren harra. Gusano de la fruta.\nAlderdi linguistiko bitxi honetaz gain, eta erdi-galdutako berba baten xarma izateaz gain, niri neuri ilusio berezia egiten didate harjuek eurek. Intsektizidaz eta plagizidaz betetako mundu honetako azkenengo mohikanoek. Berdin letxuga-orri artean agertzen diren marraskilo, txantxurkilo eta koko txikiek ere. Superbibienteak! Afaria alaitzen didate. ;))


Argia Multimedia. Kanbera doble\nAntzezlan edo ikuskizun xiberotar bat da 'Kanbera Doble'. Juje, Madeleine, Johane eta Dominikak kontatzen dute adineko jendearen bizia, euren nekeak eta herrian duten jarduna. Gauzak horrela, xiberotar zaharren arima entzuteko aukera bat da antzezlan hau.\nBideo hau Kanaldudek argitaratu du eta egilearen baimenari esker ekarri dugu.\nInes Osinaga eta Xanti Agirrezabala kultur transmisioaz solasean\nMaddiren trajeria pastorala prestatzen\n2022ko Hazparneko libertimenduak


Trintxerpeko azoka, ia hutsik, baina martxan : Oarsoaldeko Hitza\nTrintxerpeko azoka, ia hutsik, baina martxan\nAzokak irekita izango dira koronabirusari aurre egiteko neurriek iraun bitartean. Trintxerpen kezkatuta daude osasun egoeragatik, baita berrogeialdiak izan ditzakeen ondorio ekonomikoengatik ere.\nTantaka, baina bezeroak iristen dira oraindik ere Trintxerpeko azokara.\nSupermerkatuak aurreko astean zabaldu zen psikosi kolektiboaren irudia dira. Agintariek 11 aldiz errepikatu behar izan zuten elikagaien Hornidura katea ez zela etengo eta berrogeialdian ere bermatuta izango zela. Baina supermerkatuez haratago, badira beste komertzio ugari elikagaiak erosteko, batez ere herriko azoketan.\nBertako arrandegi, harategi eta barazki postuetako langileak jardunean dira beti bezala apaltasunez. Koronabirusaren ondorioz, populazioaren zati handi bat etxean geratuko da. Langile hauek berriz, haien egunerokotasunari eutsiko diote herritarren elikagaiak bermatuta egon daitezen, baina batez ere, salbuespenezko egoera batean, normaltasun kutsu bat emateko lau pareten artean itxita bizi behar diren herritarrei.\nMeira arrandegiko Mari Carmen (ezkerrean) eta Ana (eskuinean).\nAtzotik lanean dira Meira arrandegiko Ana eta Mari Carmen langileak, “saldu, saldu egi dugu bai, jendeak janaria erosi behar du” esaten du Anak. Ongi ezagutzen dute Trintxerpe bi langileek eta haien iritziz ez dute jendea “bereziki kezkatuta” sumatu. Hondarribian bizi da Mari Carmen eta bertako egoera oso ezberdina dela dio, “herrian gotortuta gaude, Hondarribian sartzeko agiria erakutsi behar du. Hemen bestelakoa da panorama, malguegia.”\nPrebentzio neurrien garrantziaz ohartarazi dute, izan ere, hainbatek betiko ohiturei eusten diete, debekatuta badaude ere; “badira metro bateko distantzia errespetatu nahi ez duten pertsonak baita bikoteka erosketak egitera datozenak ere” azaldu du Anak.\nTrintxer harategiko Jaimek ere “etxetik ahalik eta gutxien ateratzea” eskatzen du, egoera hau “ahal bezain azkar pasa” dadin. Aurreko asteburuko atarian dezente gehio saldu zela dio Jaimek, baina ez zela psikosirik izan “jendeak batez ere oilasko gehiago erosi zuen, konjelatzeko”. Hala ere, kezkatuta dago bezeroek izan dezaketen ondorio ekonomikoengatik, jende askorentzat “kolpe latza” izango baita. Beldurtuta ordea ez dago, baina argi du “arduratsu” jokatu behar dutela, elikagai saltzaileek betebehar garrantzitsua baitute.\nJ. Alegre urdaitegiko Jon Ander.\nJon Anderrek J. Alegre urdaitegian egiten du lan. Bezeroen fluxuak behera egin badu ere, ez da eten “normalean bi bezero etortzen ziren denbora tartean, bakarra etortzen da”. Hemendik aurrera izan daitekeen ziurgabetasunaz ohartarazi du langileak, “nik hemen lanean jarraitzeko zortea dut, baina zerbitzari askok adibidez kalean geratuko dira, baina berdin-berdin ordaindu behar dute alokairua, hipoteka edo dena delakoa, Iragarri diren laguntzak lehenbailehen ematea funtsezkoa da”.\nOraindik ere “shock egoeran” daudela onartu du Jon Anderrek, aldaketan oso azkar eman baitira. Baina egoerak gainezka egin duelakoan, prebentzio neurriei kasu egitea funtsezkoa da, salbuespenezko egoera hau luzatu ez dadin. Azokako langileak, kementsu jarraituko dute haien lanpostuan, nahiz eta ez jakin zein egoerari aurr egin beharko dioten datozen asteetan.


PDF (568 KB - 20 orri.)\nLehenengoa.– Toki-erakundeek Gazte Enplegurako 2014-2020 Programa Operatiboaren esparruan gazteak kontratatzeko 2019. urterako dirulaguntzen deialdia argitaratzea. Lanbide-Euskal Enplegu Zerbitzuaren Administrazio Kontseiluak 2019ko ekainaren 18ko bilkuran hartutako erabakiaren bidez onartu du deialdia, eta ebazpen honen eranskinean jasotzen da.\nBigarrena.– Euskal Herriko Agintaritzaren Aldizkarian argitaratu eta hurrengo egunetik aurrera izango ditu ondorioak dirulaguntzen deialdia onartzen duen Lanbide-Euskal Enplegu Zerbitzuko Administrazio Kontseiluaren erabakiak.\nHirugarrena.– Deialdia onartzen duen Lanbide-Euskal Enplegu Zerbitzuko Administrazio Kontseiluaren Ebazpenaren aurka, berraztertze-errekurtsoa aurkeztu ahal izango zaio organo horri berari, hilabeteko epean, ebazpen hau Euskal Herriko Agintaritzaren Aldizkarian argitaratu eta hurrengo egunetik aurrera; edo administrazioarekiko auzi-errekurtsoa aurkeztu ahal izango da, zuzenean, Gasteizko Administrazioarekiko Auzietako Epaitegian, bi hilabeteko epean, ebazpena aldizkari horretan argitaratu eta hurrengo egunetik aurrera.\nTOKI-ERAKUNDEEK, GAZTE ENPLEGURAKO 2014-2020 PROGRAMA OPERATIBOAREN ESPARRUAN, GAZTEAK KONTRATATZEKO DIRULAGUNTZEN DEIALDIA, 2019. URTERAKO.\n1. artikulua.– Dirulaguntzen deialdiaren xedea.\n2. artikulua.– Baliabide ekonomikoak eta Europako Gizarte Funtsaren baterako finantzazioa.\n1.– Deialdi honek 6.500.000 euroko baliabide ekonomikoak erabiliko ditu dirulaguntzak finantzatzeko, Lanbide-Euskal Enplegu Zerbitzuaren 2019ko aurrekontuaren ordainketa-kredituaren kontura, 32110-Enplegua programan.\n2.– Europako Gizarte Funtsak parte hartu ahal izango du deialdi honen baitan diruz lagundutako kontratuak baterako izaeraz finantzatzen, Gazte Enpleguko 2014-2020 Programa Operatiboaren esparruan.\n3. artikulua.– Dirulaguntzen gehieneko zenbatekoen banaketa.\n1.– Dirulaguntzen gehieneko aurrekontua toki-erakunde bakoitzari banatzeko, I. eranskinean araututako irizpideak beteko dira.\n2.– Betetzekoa izango da aurreko paragrafoan arautzen dena, baina udalerriren batek egiten dituen kontratazioak ez baldin badira iristen esleitutako gehieneko aurrekontura, Lanbide-Euskal Enplegu Zerbitzuak beste toki-erakunde batzuek egindako kontratazioak finantzatzeko erabili ahal izango ditu sobera dauden funtsak, baldin eta toki-erakunde horiek eman zaiena baino aurrekontu handiagoa eskatu baldin bazuten eta ezin izan badira kontratazio horiek finantzatu. Soberako funtsak 10.2 artikuluak xedatutakoaren arabera banatuko dira.\n1.– Deialdi honetako dirulaguntzak jaso ditzakete gazteekin egindako lan-kontratuek, baldin eta 6. artikuluan arautzen diren baldintzak betetzen baldin badituzte.\n2.– Baldintza hauek bete behar dituzte kontratazioek:\nc) Kontratu horiek 8 eta 12 hilen bitarteko iraupena izan behar dute, eta edozein kontratazio-modalitatekoak izan daitezke, prestakuntza eta ikaskuntzakoak eta praktika-kontratuak izan ezik.\nd) Lanaldi osoko kontratuak izan behar dute.\ne) Kontratatutako pertsonak bere kualifikazio-mailari dagokion lanpostu bat bete behar du.\n3.– Kontratazioek soldata-kostu hauek izan behar dituzte gutxienez, kontratatutako langilearen kualifikazio-mailaren arabera, eta zenbateko horietan sartuko dira kontratatutako langilearen ordainsari gordina Gizarte Segurantzako kotizazioa, eta kontratu bukaeraren kalte-ordainketa, enpresaren konturakoa:\n4.– Ez zaie dirulaguntzarik emango Lanbide-Euskal Enplegu Zerbitzuaren edozein deialditan diruz lagundutako jarduerei lotuta formalizatu daitezkeen kontratuei.\n2.– Erakunde onuradunek baldintza hauek bete behar dituzte:\n6. artikulua.– Deialdi honen bidez kontratatuko gazteek bete behar dituzten baldintzak.\nd) Euskal Autonomia Erkidegoko udalerri batean bizi behar da, eta, zehazki, dirulaguntzaren eskaeran adierazitakoan.\n8. artikulua.– Programan parte hartuko duten gazteak hautatzeko prozedura.\n1.– Dirulaguntza ematea xedatzen duen ebazpena jakinarazten zaienean, enplegu-eskaintzak kudeatzeko eskaera bana egin behar dute erakunde onuradunek, bete behar den lanpostu bakoitzaren profil bakoitzeko.\n2.– Lanbide-Euskal Enplegu Zerbitzuak ezarritako prozeduren arabera kudeatuko dira eskaintzak.\n3.– Lehentasun-ordena hau beteko du toki-erakundeak hautaketa-prozesuan:\nc) 6. artikuluko baldintzak betetzen dituzten gainerako gazteak.\n4.– Hautatze-prozesuaren akta egingo du erakunde onuradunak, eta emakume baten parte-hartzea bideratuko du prozesuan; hala egiten ez baldin badu, zergatik izan den arrazoitu beharko du.\n9. artikulua.– Eskabideak, dokumentazioa eta horiek aurkezteko epea.\n1.– Deialdi honetako dirulaguntzak jasotzeko eskabideak II. eranskinean jasotako eredu ofizialean aurkeztu behar dira, eta eredu ofizial hori eskuragarri izango da http://www.lanbide.euskadi.eus webgunean, Lanbide-Euskal Enplegu Zerbitzuaren zerbitzu zentraletan eta Lanbide-Euskal Enplegu Zerbitzuaren lurraldeetako enplegu-bulegoetan.\n2.– Eskaerak 15 egun balioduneko epean aurkeztu behar dira, deialdi hau Euskal Herriko Agintaritzaren Aldizkarian argitaratu eta hurrengo egunetik aurrera kontatzen hasita.\na) Toki-eremuko kontratazio-plana. Deialdiaren betekizunak betetzen direla egiaztatzeko aski informazio eskaini behar du kontratazio-planak, eskabide-ereduan zehaztutako moduan. Kontratu baterako baino gehiagotarako eskatzen baldin bada dirulaguntza, haien arteko lehentasun-hurrenkera bat ezarriko da.\nb) Memoria ekonomikoa, kontratazio-plana betetzeko gastuen aurreikuspenak zehaztuta.\n10. artikulua.– Dirulaguntzak emateko proposamenak egiteko, instrukzioa egiteko, prozedura izapidetzeko eta ebazpena emateko organo eskudunak.\n2.– Eskabideak aurkezteko epea amaitutakoan eta aurkeztutako kontratazio-planek deialdi honetako ezaugarriak eta eskakizunak betetzen dituztela egiaztatutakoan, udalerri bakoitzari esleitutako aurrekontuak banatuko dira, eta kontratazio bakoitzerako laguntzak emango dira, eskabidean ezarritako kontratazioen lehentasun-hurrenkera aintzat hartuta, esleitutako gehieneko aurrekontua agortu arte.\n3.– Prozedura ebazteko eta ebazpen hori jakinarazteko gehieneko epea sei hilabetekoa izango da, deialdia EHAAn argitaratu eta biharamunetik hasita. Epe hori igaro ondoren ebazpenik jakinarazten ez bada, eskabidea ezetsitzat jo ahal izango da.\n4.– Erakunde onuradunek jaso badituzte ezaugarri bereko beste laguntza edo dirulaguntza batzuk Euskal Autonomia Erkidegoko Administrazio Orokorraren edo haren erakunde autonomoen eskutik, eta laguntza horien inguruko itzulera- edo zigor-prozesuren bat izapidetzen ari bada, prozesu horrek amaituta egon behar du entitate horiei dirulaguntza esleitzeko edo esleituta dutenei dagokiena ordaintzeko.\n5.– Lanbide-Euskal Enplegu Zerbitzuko zuzendari nagusiaren ebazpenak amaiera ematen dio administrazio-bideari, eta, horren aurka, aukerako berraztertzeko errekurtsoa aurkeztu ahal izango zaio Lanbide-Euskal Enplegu Zerbitzuko zuzendari nagusiari, hilabeteko epean, ebazpena jakinarazi eta hurrengo egunetik hasita, edo administrazioarekiko auzi-errekurtsoa aurkeztu ahal izango da zuzenean Vitoria-Gasteizko Administrazioarekiko Auzien Epaitegian, bi hileko epean, ebazpen hau jakinarazi eta hurrengo egunetik aurrera.\n6.– Publikotasun-printzipioa betetzeko, eta emakida-ebazpena espresuki eta banaka jakinarazteaz gainera, Euskal Herriko Agintaritzaren Aldizkarian argitaratuko da, Lanbide-Euskal Enplegu Zerbitzuaren zuzendari nagusiaren ebazpen bidez, arau honen babesean emandako dirulaguntzen onuradun diren erakundeen zerrenda, eta zer zenbateko jasoko dituzten ere adieraziko da. Halaber, erakunde bati emandako dirulaguntza aldatzea erabaki bada, hori ere adieraziko da, eta berariaz ohartaraziko da Europako Gizarte Funtsaren baterako finantzazioa jaso dela, Gazte Enpleguko 2014-2020 Programa Operatiboaren esparruan.\n11. artikulua.– Lan-kontratua azkentzea.\n1.– Diruz lagundutako lan-kontratuak dirulaguntzaren epealdia amaitu aurretik azkentzen baldin badira, Lanbide-Euskal Enplegu Zerbitzuari itzuli beharko zaio, osorik, amaituta dagoen kontratuari dagokionez emandako dirulaguntza, azkentzea gertatu ondorengo 7 eguneko epean, eta dagokion prozedura izapidetuko da, 17. eta 18. artikuluek arautzen dituzten jarraibideak beteta. Nolanahi ere, kontratua azkentzeko arrazoia probaldia ez gainditzea, langileak lana bere borondatez uztea, bidezkotzat jotako kaleratzea edo kontratatutako pertsonaren heriotza edo baliaezintasuna izan baldin bada, lan-kontratuak iraun duenaren proportzioan murriztuko da dirulaguntzaren zenbatekoa.\n2.– Ez da diruz lagunduko azkendu den kontratua zuen pertsonaren ordezkapena, horren arrazoia edozein delarik ere.\n12. artikulua.– Dirulaguntzaren justifikazioa, ordainketa eta likidazioa.\n1.– Emandako dirulaguntza ordainketa bakar batean ordainduko da, diruz lagundutako azken kontratazioa abiatu aurreko 5 egun balioduneko epean, eta honako dokumentazio hau aurkeztu ondoren:\na) Kontratatutako langileen zerrenda, Lanbide-Euskal Enplegu Zerbitzuak dirulaguntza emateko ebazpenarekin batera emandako eredu normalizatuan.\nb) Lan-kontratuen kopia eta Lanbide-Euskal Enplegu Zerbitzuari egindako komunikazioa.\nc) Kontratatutako pertsonen hautaketari dagokion akta eta Lanbide-Euskal Enplegu Zerbitzuak edo bere erakunde laguntzaileak igorritako pertsona langabeen zerrenda. Aktak egiaztatu behar du hautaketa-prozesuan gutxienez emakume batek parte hartu duela. Emakumerik parte hartzen ez baldin badu, ezinezkoa zela justifikatzeko arrazoiak azaldu behar dira.\nd) Europako Gizarte Funtsaren eta Gazte Enpleguko Ekimenaren baterako finantzazioaren berri eman izana kontratatutako langileari.\ne) Erakundearen ordezkariaren adierazpena, kontratazioek 4.4 artikuluak araututako baztertze-kausarik ez dutela azaltzen duena.\n2.– Ordainketa egin baino lehen, kontratatutako langileak Gizarte Segurantzako Erregimen Orokorrean alta emanda daudela eta beren kualifikazioari dagozkion lanpostuak dituztela egiaztatuko du Lanbidek.\n3.– Dirulaguntzaren justifikazioa eta amaierako likidazioa egiteko, toki-erakunde onuradunek dokumentu hauek aurkeztu behar dituzte egindako kontratu guztiak amaitu ondorengo hilabetearen gehieneko epean eta, beti, 2020ko abenduaren 18a arte:\n– Kontratatu diren pertsonek egindako jardueren deskribapena.\n– Kontratatutako pertsonen xehetasunak, Lanbide-Euskal Enplegu Zerbitzuak dirulaguntza emateko ebazpenarekin batera emandako eredu normalizatuan.\n6.– Ez baldin bada dokumentazio hori aurkezten araututako epean, edo aurkezturiko dokumentaziotik ondorioztatzen bada ordainduriko dirulaguntzaren zenbatekoa handiagoa dela diruz lagundutako kontratuen kostua baino, itzulketa-prozedura abiaraziko da, 18. artikuluan arautzen den prozedura erabilita.\na) Lanbide-Euskal Enplegu Zerbitzuari edo haren erakunde laguntzeren bati enplegu-eskaintzak kudeatzeko eskaerak aurkeztea.\nb) Arau honen 12. artikuluko 1. puntuan adierazten den dokumentazioa aurkeztea, diruz lagundutako azken kontratua abiatu ondorengo 5 egun balioduneko epean.\nd) Lanbide-Euskal Enplegu Zerbitzuari jakinaraztea kontratuen azkentzeak, 11. artikuluko 1. puntuak arautzen duen moduan.\ne) Xede bererako beste administrazio edo erakunderen baten, publikoa edo pribatua izanda ere, dirulaguntza, laguntza, sarrera edo baliabideren bat jasoz gero, Lanbide-Euskal Enplegu Zerbitzuari jakinaraztea.\nf) Dirulaguntza ematerakoan kontuan hartutako egoeraren bat, objektiboa edo subjektiboa, aldatu bada, Lanbide-Euskal Enplegu Zerbitzuari jakinaraztea.\ng) Euskal Autonomia Erkidegoko Administrazio Orokorrak eta haren erakunde autonomoek, zuzenbide pribatuko erakunde publikoek eta sozietate publikoek emandako laguntzen edo dirulaguntzen esparruan hasi, eta oraindik izapidetzen ari den edozein itzultze- edo zehapen-prozedura jakinaraztea.\nh) Honako hauen egiaztatze-jarduketei baiezkoa ematea: Lanbide-Euskal Enplegu Zerbitzua, Enpleguko eta Gizarte Politiketako Saila, Ogasun eta Ekonomia Saileko Kontrol Ekonomikoko Bulegoa, Herri Kontuen Euskal Epaitegia, eta Europako funtsen kontrol-instantziak.\ni) Gastuaren kontularitza-erregistro bat izan behar dute erakunde onuradunek, eta kontularitza-kode berariazko baten bidez kontabilizatu behar dute dirulaguntza eman zaiela eta kobratu dutela, diruz lagundutako gastuek Europako Gizarte Funtsaren hautagarritasun-eskakizunak bete ditzaten.\nj) Laguntza hauek Europako Gizarte Funtsaren eta Gazte Enpleguko Ekimenaren baterako finantzazioa duten aldetik, Europako Parlamentuak eta Kontseiluak 2013ko abenduaren 13ko bilkuran onartu zuen 1303/2013 (EB) Erregelamenduaren 140.1 artikuluak araututako epean gorde behar dira egiaztagiriak (eta dokumentu elektronikoak), hau da, 2025. urtera arte gorde behar dira.\nk) Emakumeen eta gizonen arteko berdintasunaren alorreko betebeharrak:\n– Emakumeen eta gizonen arteko tratu- edo aukera-berdintasunaren eta bereizkeriarik ezaren printzipioa aplikatzea bermatuko da lanpostuei loturiko hauta-probetan zein elkarrizketetan.\n– Zer hautagai aukeratu erabaki behar denean, gutxienez emakume batek parte hartu behar du erabakia hartzeko prozesuan. Ezinezkoa bada, justifikatu egin behar da.\n14. artikulua.– Beste dirulaguntza edo laguntza batzuen konkurrentzia.\n1.– Dirulaguntzak emateko kontuan hartu diren baldintzetan aldaketarik gertatuz gero, emandako dirulaguntza aldatu ahal izango da: betiere, deialdi honetan dirulaguntzen onuradun izateko ezarritako gutxieneko eskakizunei eutsiz, eta horiek emateko arautzen diren irizpideak eta mugak zainduta.\n2.– Baldintzen aldaketa horren ondorioz dirulaguntza osoa edo zati bat itzuli behar bada, itzultzeko prozedura hasiko da.\n16. artikulua.– Babesletza.\n1.– Aurreko artikuluan aipatutako ez-betetzeren bat gertatzen baldin bada, Lanbide-Euskal Enplegu Zerbitzuko zuzendari nagusiak erakunde interesdunari jakinaraziko dio itzultzeko prozedura hasi dela, eta zergatik hasi den, eta 15 eguneko epea emango dio egokitzat jotzen dituen alegazioak aurkezteko.


Civican | Nafarroako Kutxa Fundazioa\nNafarroako Kutxa Fundazioaren zentro kulturala da, belaunaldien arteko eta diziplina anitzeko topagune bat, eta helburu du Nafarroako kultura eta hezkuntza ekosistema bultzatzea eta aktibatzea, elkartasuna eta gizarte ekintza sustatzea, bai eta pentsamendua eta filosofia ere, jasangarritasun kontzientzia indartsuarekin, herritarren parte hartze aktiboa bermatzeko.\nESPAZIOAK LAGATZEA ETA ALOKATZEA\nJARDUERETAN PARTE HARTZEA\nNafarroako Kutxa Fundazioak jaruduera batzuk udaberritako antolatu ditu; hain zuzen, esteka honetan ikus daitezke. Eta esteka honetan ikus daitezke udaberriko ikastaroak.\nCivicanek bi irakurketa gela dituen liburutegi bat du (bata, haurrentzat, eta bestea, helduentzat). Gela horiek materialen bilduma zabala eta irakurmena sustatzeko jarduerak eskaintzen dituzte (irakurketa klubak, ahozko narrazioa, bisita gidatuak...).\nCivicaneko liburutegia Nafarroako Gobernuko liburutegien sareko kidea da, eta blog bat du; blog horretan aurki daiteke informazio gehiago.\nCivicanek funtzio ugariko hainbat espazio ditu, horiek eska ditzaketen pertsona eta erakundeen beharrizanei aurre egin ahal izateko. 153 pertsonentzako entzunareto bat dauka, eta aurkezpen, kontzertu eta hitzaldietarako diseinatuta dago. Eraikinaren atarian erakusketak egin daitezke. Gainera, tamaina desberdinetako lau areto balioaniztun daude, sukaldaritza areto bat, dantza areto bat, igerileku klimatizatu bat (igeri egiten ikasteko edo\nuretako gimnasia egiteko pentsatua) eta kafetegi bat.\nHonako esteka hauetan, espazioak lagatzeko eta alokatzeko araudia aurki daiteke, bai eta espazio horiek lagatzea edo alokatzea eskatzeko fitxak ere.\nInformazio puntua - Astelehenetik ostiralera: 9:00-21:00\nProgramazio bulegoa - Astelehenetik ostiralera, 09:00-14:00 eta 17:00-20:00\nLiburutegia (12 urtetik gora) - Astelehenetik ostiralera, 09:00-14:00 eta 16:00- 21:00.\nHaur liburutegia (3-12 urte) - Astelehenetik ostiralera, 17:00-20:00. Oporraldian, astelehenetik ostiralera, 10:00-14:00 eta 17:00-20:00.\nCivicanen entzunaretoan garatzen diren jarduera batzuk streaming bidez jarrai daitezke esteka honetan.\nCivican Iruñeko Pio XII.aren etorbidea 2 helbidean dago. Harremanetarako telefonoa: 948 222444. Harremanetarako helbide elektronikoa: fundacioncajanavarra@fundacioncajanavarra.es\nSare sozialetan ere jarrai gaitzakete, Twitter eta Facebook sareetako profiletan.\nCivican espazio irisgarria da. Civicaneko entzunaretoko jarduera guztiak irisgarriak dira entzumen desgaitasuna duten pertsonentzat, begizta magnetikoaren bitartez.\nEntzunaretoko jarduera guztiak streaming bidez emanen dira, Nafarroako Kutxa Fundazioak YouTuben duen kanalaren bidez, kontrakoa adierazi ezean. CIVICAN gune irisgarria da. Entzunaretoko jarduera guztiak irisgarriak dira entzumen desgaitasuna duten pertsonentzat, begizta magnetikoaren bitartez.\nPertsona gorrentzat irisgarriak izan daitezen zeinu hizkuntzako interpreteekin eta/edo azpitituluekin egiten diren jarduerak dagozkion sinboloekin adierazita daude.\nEraikin eta erakusketetarako sarrera librea eta doakoa da. Besterik adierazi ezean, jardueretara* sartzeko plaza erreserbatu behar da posta elektronikoz (informacioncivican@fundacioncajanavarra.es) edo Nafarroako Kutxa Fundazioaren Linean (948 222 444), otsailaren 25eko (osteguna) 09:00etatik aurrera, edukiera bete arte. Pertsona bakoitzak 2 erreserba egin ditzake gehienez.\n*Jarduerak arautzen ditu 2/1989 Foru Legeak, martxoaren 13koak, Ikuskizun Publikoei eta Josteta Jarduerei buruzkoak.\nInicio del Campus de Verano de Hondarribia\nLas instalaciones de la Colonia de Hondarribia viven una jornada muy relevante con el inicio de la...\nEste viernes, 24 de junio, se cierra la 27ª edición del programa Campus Neptuno, una actividad que...\nEste festival, con el colabora Fundación Caja Navarra y Fundación "la Caixa" desde el Programa...\nEl espíritu del Programa Innova de Fundación Caja Navarra y Fundación "la Caixa" se plasma en...\nEste proyecto, apoyado desde el Programa Innova, que impulsan Fundación Caja Navarra y Fundación "...


267 pertsona dira koronabirusak kutsatutakoak Donostian : Irutxuloko Hitza\nEusko Jaurlaritzak aditzera eman ditu atzo gaueko 20.00ak arte Osakidetzak erregistratutako datuak. Donostian 267 dira orain arte birusaren frogan positiboa eman duten pertsonak, baina kopuru hori dagoeneko hazi egin dela aurreikusi daiteke. Duela bi egun, koronabirusarekin kutsatutako donostiarrak 255 ziren, atzo baino hamabi gehiago soilik. Positibo berrien kopurua jaitsi egin da, beraz. Duela hiru egun 234 ziren, eta duela lau, berriz, 208.\nDatu hauek adierazten dute Donostia EAEko kutsatu gehien dituen hirugarren udalerria dela, Gasteiz (1770) eta Bilboren (931) atzetik.\nAmara Berri: 51\nParte Zaharra: 18


40.000 lagunak hartu dute parte 2020ko Ikertzaileen Europako Gauan - Deia\n400 jarduera baino gehiago\n40.000 lagunak hartu dute parte 2020ko Ikertzaileen Europako Gauan\nBILBO. 40.000 lagun inguru bildu ditu Ikertzaileen Europako Gauak 2020ko edizio honetan. Bertan, 1.190 ikertzailek zientzia eta ikerketa hurbildu diete jendeari, antolatutako 400 jardueretan.\nGainera, G-9ko unibertsitateek playlist bat sortu dute Spotifyn, ikertzaileek esperimentuak egitean, datuak analizatzean, irakurtzean edo idaztean lagun edo inspirazio iturri izaten duten musikarekin. Hauxe da.\nHerritarrek hurbilagotik ezagutu ditzaten ikertzaileak, eta aintzat har dezaten haien lana eta gizarteari ematen diotena, bederatzi unibertsitateetako ikertzaileek blog bat egin dute, «Una noche soñe que quería ser... y hoy soy...» izenekoa [«gau batez amets egin nuen€ eta gaur egun€»], non irakurleek ezagutu dezaketen ikerketa eta dibulgazio zientifikoa uztartzen dituzten zientzialarien profil profesionala.


Fitchek Gipuzkoaren zorraren kalifikazioa hobetu du - Artikulua - Gipuzkoa ETORKIZUNA ORAIN\nFitchek Gipuzkoaren zorraren kalifikazioa hobetu du\n‘Kreditu kalifikazio onetik’ ‘Kreditu kalifikazio altura’ igo du lurraldea\nFitch Rating agentziak Gipuzkoako zorraren kalifikazioa igo du ‘kreditu kalifikazio onetik’ (A+) ‘kreditu kalifikazio altura’ (AA-), aurreikuspen egonkorrarekin. “2018ko aurreikuspenak hobetu zituen Gipuzkoak eta, ondorioz, lurraldeko zorraren jasangarritasun metrikak hobetu dizkio Fitch-ek”, dio rating agentziak zabaldu duen komunikatuak. Honen arabera, igoera azaltzen dute baita ere Gipuzkoak duen “aurrekontu sendotasunak” eta likidezia eta pasiboa aldetik duen egoera onak.\nLurraldeak zerga alorrean duen autonomian ere erreparatu du Fitch Rating-ek, eta Gipuzkoaren kalifikazioa Estatuaren eta Erkidegoaren gainetik jarri du. Gogoratzen dutenez, eskumen hauek “Konstituzioan esplizituki jasota” daude. “Balio gehigarri eta esportazioetara begira dagoen sektore industrial egonkorra duen manufaktura-hub bat da Gipuzkoa. Ondorioz, BPG indartsua eta langabezia tasa baxuak ditu, Estatuko batezbestekoak baino baxuagoak”, nabarmendu du agentziak.\nLarrañagak albistearen balorazio positiboa egin du eta, esan duenez, foru Gobernua erakundearen finantza egoera hobetzeko egiten ari den lanari aitortza da. Larrañagak gogoratu duenez, Aldundia ahalegin berezia egiten ari da azken urteetan zorra murrizteko: “2020 urtean, gure zorra 45,6 milioi eurotan murriztea aurreikusten dugu. Honenbestez, eta hau gauzatzen denean, 2015 urtetik hona 175,6 milioi eurotan jaitsiko da Aldundiaren zorra. Hau da, %30 baino gehiagoko jaitsiera”. “Estrategia argia da: ekonomiaren egoera aprobetxatzea erakundea indartzen jarraitzeko; izan ere, zorra murriztea oztopoak kentzea da, eta horrek arintasun handiagoa emango digu ekonomiaren haizeak aldatuz gero”, nabarmendu du foru diputatuak.


Emakumeek datuen analisian izan duten papera eta datuen interpretazioa estatistika hutsaz harago dira Kondestableko WOMAN+HUMAN erakusketaren ardatzak | Ayuntamiento de Pamplona\nEmakumeek datuen analisian izan duten papera eta datuen interpretazioa estatistika hutsaz harago dira Kondestableko WOMAN+HUMAN erakusketaren ardatzak\nArte-proposamen hau, Espainiako Society for News Design elkarteak sustatua eta Udalaren babesarekin ekoiztua, apirilaren 12a arte egonen da ikusgai\nEmakume kartografoak, ilustratzaileak, koloristak, analistak... baina emakumeak finean, lan handien eta analisi-proiektu zein esparru-deskribapen garrantzitsuen egileak, maiz oharkabean geratutakoak. Anonimatu hori apurtzea da arte-proposamen honen xedea. WOMAN+HUMAN izenburupean apirilaren 12ra arte egonen da ikusgai Kondestable Civivoxean, eta astelehenetik igandera bisitatzen ahalko da, 09:00etatik 14:00etara eta 17:00etatik 21:00etara. Society for News Design Espainiak (SNDE) antolatu du erakusketa, eta Iruñeko Udaleko Kultura eta Berdintasuneko Alorreko laguntzarekin ekoiztu, Endesa eta Nafarroako Unibertsitatearekin batera. Jorge Urdánoz Alorreko zuzendariak, Javier Errea SNDEko lehendariak eta Jaime Sierra egileak gaur aurkeztu dutena, haiek aitortu bezala, erakusketa bakarrean bildutako bi erakusketa dira: WOMAN, infografian aitzindari izan ziren emakumeek Erdi Arotik gaurdaino egindako lana aztertzen duena; eta HUMAN, zorroztasun estatistikoaz harago doana munduari begirada kritikoaz behatzeko.\n‘WOMAN. Kodexetatik big datara: emakumeak eta bistaratzea’ erakusketaren abiapuntua inguruko emakumeek mendeetan zehar arretaz egindako azterketa da. Toki, gune, zifra eta kopuruen azterketa xehearen ondorioz artelan bisualak sortu dituzte, esaterako X. mendeko Liébanako beatoaren kodexean txertatutako mapamundia, emakume bati loturiko lehen agiri kartografikotzat jotzen dena, zehazki Zamorako Tábarko Monasterioko moja bati egotzia. Badaude mapa tematikoak ere, Chicagoko populazioaren lansariei buruzkoa kasu, XIX. mende amaieran Florence Kelley Estatu Batuetako industriako lehen lan-ikuskariak egina. Ilargiaren alde ezkutuaren lehen kartografia eta ozeano-hondoaren lehen mapa ere emakumeek eginak dira.\nXII. eta XXI. mende bitarteko lanak\nOrotara, WOMAN erakusketak 17 emakumek egindako lanak biltzen ditu, hamar mendetan barnako ibilbide bat egiteko asmoz –kasu gehienetan kartografiaren eskutik– emakumeek inguruaz egin duten interpretazioaren gainean. “Egileak emakume-sorta txiki bat dira, baina emakume erabakigarriak, haien zeregina uste zena baino askoz garrantzitsuagoa zela berretsi baita” erakusketaren antolatzaileek azaldutakoaren arabera. Eva van Alphen, Anna Beek, Elizabeth Haussard, Emma Willard, Shanawdithit, Florence Nightingale, Ann Maunder, Marie Tharp eta Kira Shingareva dira datuen analisian aitzindari izan ziren emakume horietako batzuk, zein bere esparruan eta garaian, XII. mendetik XXI.era.\nBaina emakumeek analitikan izan duten paperaren aitortza harago doa erakusketan, keinu bat egiten baitzaie “egungo bistaratzaile” delakoei. Horretarako, datuak modu artistikoan irudikatzen dituzten 28 emakume hartu dira oinarritzat, hala nola Giorgia Lupi, lanak makrodatuetan oinarritzen dituen diseinatzaile italiarra, Sisi Wei ikerketa-kazetari eta diseinatzailea eta Diana Woo informazioaren diseinatzaile grafikoa. Irekiak direnez gero, haien obrek bi erakusketetan dute tokia, hala WOMANen nola HUMANen, eta horrela azpimarratzen dira bai emakumeen protagonismoaren garrantzia datuen analisiaren historian, bai emakumeen ikuspegia datu horiek aztertzean.\nInterpretazioa da gakoa\nEgileak –izan gizon izan emakume– nola interpretatzen dituen datuak; horixe da muina ‘Human. Bizitza datuez harago: infografia minimoak’ bigarren erakusketa horretan. Topikoak deseraikitzen dituen premisa batetik abiatzen da: berez, datuak ez dira ez objektibo ez neutro, beti erantzuten diote interpretatzailearen begirada subjektiboari. Horregatik, erakusketak datuen alderdi gizatiarrari heltzen dio. Eta hori egiteko Giorgia Lupik sortutako ‘data humanism’ kontzeptuaz baliatzen da, nola eta big data tradizionaletik aldendu eta besteak beste emozioez mintzatzen diren munduko punta-puntako egileen hamar proiekturen bidez.\nProiektu horien artean azpimarratzeko modukoa da ‘Real life charts’; immigrante venezuelarren alaba den Michelle Rial diseinatzaile estatubatuarrak egindakoa da, eta haren eguneroko gauzez mintzatzen diren eskuz marraztutako grafiko sotiletan oinarrituta dago. Beste bat, José Naranja aeronautika-ingeniari espainiarraren ‘The Orange Manuscripts’ bidaia-bloka, 120 orrialdeko faksimile bat, mundu zabalean barna egindako bidaietan topatu dituen toki, amets, bizipen eta datu erabilgarrien sorta hautatuaz osatua. Mona Chalabi-k, esaterako, bere ‘Datablog’ lana ekarri du Kondestablera. Analista eta kazetari hau Iraketik Erresuma Batura etorritako immigranteen alaba da, ilustratzailea, beti estatistika abiapuntu harturik berdintasuna, immigrazioaren defentsa eta arrazakeriaren kontrako borroka defendatu dituena.\nBeste hauek dira gainerako proiektuak: Javier Royo-ren ‘Ikusizko datu subjektiboak’, Jaime Serra-ren ‘Datuak eta egiak’, Amy Cesa-ren ‘DayDohViz’, Público egunkariko infografia-taldearen ‘Freskogramak / Udako kaierak’, Nicholas Felton-en ‘Feltron Project’, Stefanie Posavec eta Giorgia Lupiren ‘Dear Data’ eta Giorgia Lupiren ‘Based on True Stories’ bakarkako lana. Horrez gain, HUMAN erakusketan dokumental txikiak ere txertatu dituzte, ‘Bideografikoak’ izenburupean, eta istorioak kontatzen dituzte datuen bidez. Hamabost pieza dira guztira, askotariko jatorri, gai eta estilotakoak. Ikusizko pildora txikiak dira: nola jaurti beisboleko pilota bat, zein da hegazkineratzeko modurik onena, bat-bateko gaixotasun batek gaixo batengan eta haren inguruan duen eragina edo gizon batek bikotekideari 48 urteko harremanean oparitutako 8.522 loreak, besteak beste. Hori guztia erakusteko datuez harago istorioak, pertsonak eta bizitzak daudela.\nWOMAN+HUMAN erakusketa Malofiej Infografiaren Nazioarteko XXVIII. Biltzarraren jarduera osagarria izanen da nolabait, biltzarra martxoaren 23tik 27ra eginen baita Nafarroako Unibertsitatean. Biltzarraren programaren barruan hitzaldi-ziklo bat antolatu dute Kondestable Civivoxean, ‘Giza datuak’ izenburupean. Hitzaldietako lehena martxoaren 26an izanen da, ostegunarekin, 19:30ean. Fernando G. Baptista eta Mónica Serrano arduratuko dira ‘Wow efektua. Grafikoak eta animazioak National Geographic-en’ hitzaldiaz. Martxoaren 30ean, 19:30ean Javier Royok ‘Datu subjektiboak’ izanen ditu hizpide, eta biharamunean, martxoak 31, Jaime Serrak irakurketa-errezitaldia eginen du, zuzeneko musikaz, ‘Benetako sei istorio eta gezur orokor bat’ izenburupean.\nHitzaldi guztiak Kondestable Civivoxeko ekitaldi-aretoan izanen dira. Hitzaldien ostean, bertaratuek hizlariekin solas egiteko aukera izanen dute. Sarrera doakoa da, leku guztiak bete arte.


‘Nomadak gaitun’, euskal emakume sortzaileak ezagutzeko azoka ibiltaria - Noticias de Gipuzkoa\n‘Nomadak gaitun’, euskal emakume sortzaileak ezagutzeko azoka ibiltaria\nProduktuen salmenta, jakien dastaketa eta musika kontzertu batez gozatzeko aukera izango da bihar Azpeitian\nuxue garro / javi colmenero 17.07.2021 | 00:49\nKarmele Salsamendi eta Agara Aguirre Dinagutarrak Lasarteko Kool Studio espazioan, hilabete bukaerara arte azokako emakume sortzaileen produktuak izango dituen tokian.\ndonostia – Euskal emakume sortzaileak ezagutarazi eta gertuko moda eta ekonomia arduratsu bat bultzatzea. Hauexek dira Dinagu kolektiboaren oinarri nagusiak eta ideia horietan isladatzen da biharko, hilak 18, Azpeitian antolatu duten Nomadak gaitun azoka ibiltaria.\nEkitaldia plaza nagusian izango da, goizeko 10:30etatik arratsaldeko 18:30era. Bertan izango dira Euskal Herriko hogei emakume sortzaileren produktuak erakusgai eta salmentarako prest: arropa, osagarriak, bitxiak, ilustrazioak, kosmetika eta zeramika artikuluak, besteak beste. Horrez gain, bederatzi emakume nekazarik eurek ekoiztutako jakiak salduko dituzte, bai bere horretan baita "tabernatxo" antzeko postu batean kozinatu ondoren ere. Egunari amaiera emateko, Ameba musika talde usurbildarraren kon-tzertuaz disfrutatzeko aukera izango dute bisitariek azoka ostean, San Agustin Kulturgunean.\nEmakume sortzaile hauen artikuluak Lasarteko Kool Studio dendan izango dira erakusgai uztail osoan zehar. Espazio horretan emandako elkarrizketan, Karmele Salsamendi eta Agara Aguirrek, Dinaguko talde motoreko bi kidek, kolektibo horren eta azokaren inguruko hainbat kontzeptu argitu dituzte.\nBaina, zer da Dinagu? "Euskal Herriko emakume sortzaileen kolektibo bat", dio Aguirrek. Hiru urteko ibilbidean zehar fase ezberdinak jasan ditu, baina helburua berbera izan da hasieratik: emakume hauen lana "ikusaraztea, erakusleiho ezberdinak eskaintzea eta beraien beharretara egokitzea". Hasiera batean lau sortzaile elkartu ziren, gabonetako azoka batean postua elkarbanatzeko. Gero, gauza gehiago partekatzeko aukera zutela konturatu ziren, "kezka eta arazo berberak" baitzituzten.\nPandemia urte gogorra pasa ostean, 2020ko gabonetan ekimen ezberdin bat egitea erabaki zuten, eta bertan sartu zen jokoan Salsamendi, sare sozialak emakume sor-tzaileen produktuen erakusleiho bezala erabiltzea proposatu bai-tzuen, "Euskal Herrian zein aukera zegoen ikusteko eta ez Amazonen erosteko". Berak bakarrik ekimen hori kudeatu ezin zuenez, Dinagurekin kontaktatu zuen, kolektibo honen nolabaiteko etapa berri bat hasiz. "Arrakasta handia" izan zuen ekintzak eta horren ondorioz sortutako "laguntasun" eta "ahaldun-tzeak" Dinagu 2.0 hori ekarri zuen. Sei kide dira gaur egun.\nIzena, berriz, beraien identitatearen adierazpen garbi bat: emakume eta euskaldunak izatearena. Hika erabiltzeko aldarrikapen propioa, "baina gu pertsonatik, kolektibotik. Emakumea, baina kolektibotik", nabarmentzen du Aguirrek.\nNomadak gaitun izenarekin, berriz, kolektiboaren izaera ibiltaria azpimarratu nahi izan dute; pandemiak leku batetik bestera mugi-tzeko aukera kendu zien eta digitalizazioa eta sare sozialak "ondo" egon arren, "gure balio erantsia gertutasuna" dela adierazi du Aguirrek. Azokak lehen geltokia Azpeitia izango duen arren, "aurrera begira jarraitzeko asmoa" dute eta hilabetean behin gutxi gorabehera ekin-tza aurrera eramatearena. Bigarren kokalekua ez dute oraindik ziurtatuta, baina seguraski Bizkaian izango da. Izan ere, beraien helburua lurralde ezberdinetara zabaltzea da, Euskal Herrian zehar, behintzat. Hori bai, argi dute herrietara joan nahi dutela hirietan ezarri ordez, "beste kontsumo mota bat bultzatu" ahal izateko, Salsamendik dioen lez.\nKontsumo hori, moda eta ekonomiaren inguruan duten ikuspegiaren berbera da: jasangarri eta arduratsua. "Elikadurarekin eta beste zenbait espaziotan landu diren gauzak dira, baina produktuen kontsumoan" kontzientzia handitzen doan arren, "lan asko" omen dago oraindik egiteke, Aguirreren hitzetan.\nGainera, bezero askok jasangarritasunaren bilaketan topatutako gabezia bat komunikatzen dute. "Konturatu gara jendeak askotan erosi nahi duela, baina ez dakiela non". Azokak eta pop up edo denda ibiltariak erakusleiho paregabea omen dira. "Sare sozialekin gazte jendea ez den publiko mota batetara iristea zaila egiten zaigu", hausnartzen du Salsamendik.\naldaketa beharra Genero ikuspegia ere euren sektoreak garatzeko gakoa dela kontsideratzen dute Dinagun. Euskal Herri eta mundu mailan egoera antzekoa dela diote; "badaude irlatxoak, baina oraindik ere, ikuspegi patriarkala edo normatiboa erabat daude gugan". Gainera, kolektibotasuna landu ordez, "emakumeoi merkatuan konpeten-tzia garela saltzen digute. Horrekin hautsi nahi dugu", azpimarratzen du Aguirrek.\nHala ere, esperantza dute euren proiektuei begira. "Gure lana bera ahalduntze prozesu bat da. Proiektu pertsonal bat daukazu, non zu zaren zure nagusia, zuk sortzen duzu zuretzat. Merkatuetara joaterakoan gehienak emakumeak gara eta proiektu txiki hauen bidez askotan ahalduntze pertsonala ere bidera-tzen da".\nMomentu honetan "identifikazio fase batean" daude Dinagun. Etorkizunari begira, emakume sor-tzaile guztien produktuen katalogoa izango duen web orri bat eta elkarte izatasun oso bat dituzte eskuartean. "Elkartea egina dago", dio Aguirrek, baina "hausnarketa" fase bati eutsi nahi diote udaratik bueltan, sortzaileen "behar horiei" nola erantzun jakiteko. "Eremu parte-hartzaile" bat izatea gustatuko li-tzaieke, "denon artean erabakitzeko aukera" ematen duen "topaleku bat". Hortik aurrera, proiektu ezberdinak sor daitezke, baina ardatz garbi baten inguruan: "konpetentzia alde batera utzi eta ahizpatasunean" murgilduz .\nOrdutegia Igandea, uztailak 18, goizeko 10:30etatik arratsaldeko 18:30ak arte.\nEkintzak Emakume sortzaileen produktuen salmenta, emakume nekazarien jakien dastaketa eta Ameba musika taldearen kontzertua.\nAzokako produktuak. Arropa, osagarriak, bitxiak, ilustrazioak, kosmetika eta zeramika.\nKokalekua. Azpeitiako plaza nagusian (azoka) eta San Agustin kulturgunean(kontzertua).\nEtorkizunean? Euskal Herriko beste lurralde batzuetan zehar.\nKukai dantza taldearen ikuskizuna bertan behera geratu da.\nLuxuzko hegaldiak Gipuzkoan zehar.